text:
Søgan/søgnin um Viðareiði
Viðareiði er nevnd í hundabrævinum sum hildið verður er skrivað um ár 1350 – 1400, men bygdin kann vera eldri.
Tað er gomul søgn, at fyrsti bústaður á Viðareiði man hava verið Uppi við Garð, á leið har, sum Innistovuhúsini standa í dag; kanska eitt sindur niðari/eystari. Enn tann dag í dag verður hetta tún kallað á Grundini.
Bústaðin her, kunnu vit kanska seta til at vera í víkingaøldina ár 800 til 1050 ca.
Her hevur helst verið ein Garður; ikki ein grótgarður men ein bústaður líknandi einum bóndagarði - herav navnið “Garður”. Í hesum sambandi er vert at nevna, at býlinganavnið Uppi við Garð, sum vit kalla tað nú, hevur als einki við teir nógvu grótgarðarnir, ið eru har uppi í dag, at gera. Men navnið stavar harafturímóti frá áðurnevnda Garði, ella bústaði. Sambært Chr. Matras er okkurt, sum talar fyri, at hettar hevur verið ein Garður (bústaður), ið hevur verið lítið ella als einki ásýniligur frá sjónum. Kanska við einum verjugarði niðanfyri bústaðin. Tí, vit hava 3 Lað, nevniliga Mið-, Uppi-, og Úti á Laðnum. Hava hettar verið inn/útgongdir frá Garðinum (bústaðnum). Slíkt er ikki óhugsandi tá við hyggja nærri hvat Chr. Matras leggur í týðingina av orðinum Lað.
Samanumtikið hevur hesin búreisingur vilja verið dulnevndur, helst av góðum grundum, kundi verið flýddur úr Noreg ella Íslandi? Tað er ikki óhugsandi.
Omanfyri nevnda byggir bert á sagnir. Einasta vit hava at styðja okkum til er orðið “Lað” og “Garður”. Allastaðni í Føroyum, har orðið “Garður” kemur fyri, er hettar tann elsti bústaðurin, menn vita um, á staðnum og verður oftast settur í samband við víkingaøldina.
Tað er líkt til, at hesin búðstaður uppi við Garð er niðurlagdir, áðrenn menn av álvara settu búgv á Viðareiði og eftir stóð bert grundin. Meðan staðarnavnið á Grundini bleiv varðveitt og er vælkent av eldra ættarliðinum í bygdini.


c: text/html

text:
Pólrevur
Pólrevur, fjallarevur ella arktiskur revur (frøðiheiti: Vulpes lagopus) er eitt ránsdjór í hundaættini. Hvítur fjallarevur nevnist hvítrevur, og bláligur fjallarevur nevnist blárevur. 95 % av øllum revum í heiminum eru hvítrevar. Fjallarevur er at síggja um alla pólleiðina; hann eigur einans norðuri í kuldalondum. Hann eigur á Íslandi, Grønlandi, Svalbarði, Jan Mayen, í Alaska, Norðurkanada, Noregi, Sámalandi, Norðurfinnlandi, Norðurrusslandi og Norðursiberia. [3][4] Føði hansara er fjølbroytt, og ofta tekur hann tað, sum hann kemur framá. M.a. etur hann síl, krabbadjór, fugl og smálomb.
Pólrevur er antin heilt ljósur ella bláligur - hvítrevur og blárevur. Blárevur er á liti millum dimt stálblátt og blámorreytt alt árið, tó ljósnar hann í summarsólini, men rótin er altíð dimm. Hann losar frá apríl til august, og summarfeldurin er meira morlittur. Nýggi vetrarfeldurin veksur aftur í september. Nú á døgum er hann bara óblandaður á Kommandorskioyggjunum í Beringssundi. Alla aðrastaðni kemur hvítrevur innan av meginlandinum og makast við blárev. Hvíti liturin kemur fram av stýrdum arvaeginleika. Blá- og hvítrevur eru nakað tað sama til støddar, upp í 75 til 90 cm langir, tá er halin helmingurin av longdini. Teir viga 4-5 kg, mest um veturin, og kallrevurin er størri. [5] Hvítrevur hevur blikahvítan brodd um veturin, rótin er gráhvít, og uttast á halasnippinum eru altíð svørt hár. Vetrarfeldurin veksur í september til november, og hann kastar ullina í apríl til august. Um summarið er halin á hvítrevi ljósari, og hann er ljósari undir búkinum, feldurin er morreyður og verri enn so litfríður sum summarfeldurin á blárevi. Í vetrarfeldinum á fjallarevi eru 75 % av ullini rót (uml. 20 % av ullini á reyðrevi er rót), hetta ger, at hann kemur undan, hóast kuldin fer niður um -40 °C.
Innihaldsyvirlit
Lívsháttur [rætta | rætta wikitekst]
Føðin hjá pólrevi í Íslandi er fjølbroytt og lagað eftir árstíðini. Hann tekur fugl, egg og ungar teirra, bleikju og síl, nýlembd lomb, krækling, krabba og ræ, helst av fugli og reindjóri. Í Norðurrusslandi og Grønlandi er mesta føðin hjá pólrevi hálvhvítur læmingi, men sum ískoyti tekur hann tað, sum hann kemur fram á. Blá revur fær sær føðina við strendurnar og undir fuglabjørgunum, tað, hann har finnur av deyðum fiski, igulkerum, fugli, kræklingum og skriðkyktum, men hann leitar eisini eftir føði inni í landinum, til dømis eftir ungum og eggjum, haruungum, berum og skordýrum. Um veturin livir pólrevurin av frystum ræ. Pólrevar halda seg tveir og tveir ella einsæris. Teir makast í mars, og bæði ala hvølparnar upp. Tær fyrstu tvær vikurnar eru hvølparnir blindir, og teir verða verandi í holuni tann fyrsta mánaðin ella har á leið. [6] Við strendur heldur blárevur seg á einum øki; harafturímóti hevur hvítrevur meira lyndi til at reika víða um eftir tí, sum stendur honum í boði úti á frostmýruni. Fíggindar hjá pólrevi eru m.a. haukur, úlvur, snjóugla, ørn og veiðifalkur.
Pólrevur gongur kviðin í 7-8 vikur, og í løguni eru oftast 5-7 hvølpar, teir kunnu tó vera upp í 10-12, og teir verða lagdir í mai ella juni. [7] Hvølparnir eru fullvaksnir, tá ið teir eru uml. 10 vikur gamlir. Pólrevur er kynsbúgvin, tá ið han er ársgamal, og, eru árini góð, leggur revtíkin, tá ið hon er ársgomul. 3 til 5 ár eru ímillum tey góðu læmingaárini, og hvussu gongst hvølpunum hjá pólrevi, veldst um hesi árini; góð læmingaár, góð pólrevaár. Hvítrevur leggur fleiri hvølpar enn blárevur, tí grundarlagið undir føðini hjá blárevi broytist ikki so nógv sum hjá hvítrevi. Pólrevur kann gerast upp í 8 ára gamal, men hann verður sjáldan eldri enn 4.
Útbreiðsla og veiða [rætta | rætta wikitekst]
Pólrevur er vanligt dýr um allan pólleiðina á øllum arktisku oyggjunum og á landøkjunum norðan fyri skógarmarkið. Blárevur er sermerktur oyggja- og strandarrevur; hvítrevur, harafturímóti, er upprunaliga frostmýrurevur. Hann heldur til inni í landinum og reikar hagar, hann sleppur eftir ísinum. 95 % av øllum revum í heiminum eru hvítrevar í t.d. Grønlandi, Kanada og í Alaska. Upprunaligi fjallarevurin verður hildin at vera komin innan av frostmýrunum seinni. Í Vesturgrønlandi er meiri blárevur, men í Eystur- og Norðurgrønlandi er størri parturin av pólrevi hvítrevur. Hann er sæddur á ísinum tætt við Norðpólin og miðskeiðis ímillum Grønland og Ísland, haðani hann upprunaliga man vera komin til Íslands. Í vestara helmingi í Íslandi er mest til av blárevi, men av øllum pólrevunum í Íslandi eru 68 % blárevar, t.e. sama býtið sum í Suðurgrønlandi. Sunnanfyri er hann suður á 53 °N í Norðuramerika og 65 °N í Siberia (Russlandi), og hann hevur ongantíð verið búfastur í Føroyum.
Hóast pólrevurin í Norra hevur verið friðaður síðan 1930, eru bara eini 50 revar í stovninum. Nógvir granskarar hava undrað seg um, hví hesin lítli knái revurin ikki megnar at nøra seg. Villir pólrevar verða fangaðir og verða sleptir í eina alistøð, har teir fáa tann mat og tann frið, sum er so neyðugur fyri, at makingin skal eydnast. Hvølparnir verða so lagdir í friði og náðum, og so skjótt sum teir eru til reiðar, verða teir sleptir út aftur. Í Íslandi verður stovnurin eftir veiðuni at meta hildin at vera 2-3000 fjallarevapør. At stovnurin er minkaður hesi seinastu 50 árini, verður hildið at vera, tí at seyðahaldið er umskipað, soleiðis at færri seyðir doyggja úti um veturin. Tú kanst veiða so nógv av íslendskum revi, tær lystir, men síðani 1992 er íslendska stjórnin givin at lata samsýning fyri teir fjallarevarnar, ið skotnir verða inni í landinum, og samsýningin fyri fjallarev, ið er skotin í landinum annars, er 25 % minni enn nú. Veiðitíðin í Grønlandi er frá 16. sept. - 15. okt. til 19. mars - 14. apríl, alt eftir hvar í landinum tú ert. Í Íslandi verða 450 fjallarevar veiddir um árið og í Grønlandi 4-6000 revar, av teimum eru 3500 blárevar. Revagarðar hava verið bæði í Føroyum, Noregi, Íslandi og Grønlandi.
Flokking[rætta | rætta wikitekst]
Tað eru eini 11 ymisk undirsløg.
- Slag: Alopex lagopus (pólrevur)
- Alopex lagopus lagopus (eigur í Noregi, Norðurfinnlandi og Vesturrusslandi)
- Alopex lagopus beringensis (eigur í Barentshavi)
- Alopex lagopus fuliginosus (eigur á Íslandi)
- Alopex lagopus groenlandicus (eigur á Grønlandi)
- Alopex lagopus hallensis (eigur í Eysturrusslandi)
- Alopex lagopus innuitus (eigur í Alaska)
- Alopex lagopus pribilofensis (eigur í Alaska)
- Alopex lagopus semenovi (eigur í Norðurrusslandi)
- Alopex lagopus sibiricus (eigur í Siberia)
- Alopex lagopus spitzbergensis (eigur á Svalbarði, Bjarnoyggin og á Jan Mayen)
- Alopex lagopus ungava (eigur í Norðurkanada)
Sí eisini[rætta | rætta wikitekst]
Kelduávísingar[rætta | rætta wikitekst]
- ↑ http://www.iucnredlist.org/details/899/0
- ↑ http://www.biodiversitylibrary.org/item/80764#page/50/mode/1up
- ↑ http://www.iucnredlist.org/details/899/0
- ↑ Wozencraft, W. C. 2005. "Order Carnivora". In Wilson, D. E.; Reeder, D. M. Mammal Species of the World (3rd ed.). Johns Hopkins University Press. S. 532–628. ISBN 978-0-8018-8221-0. OCLC 62265494.
- ↑ http://animals.nationalgeographic.com/animals/mammals/arctic-fox/
- ↑ http://animaldiversity.ummz.umich.edu/site/accounts/information/Vulpes_lagopus.html
- ↑ http://animaldiversity.ummz.umich.edu/site/accounts/information/Vulpes_lagopus.html

robotstxt: allowed

filter: keep


text:
At hava rætt til at gera nakað er als ikki tað sama sum at gera nakað, ið er rætt. Nakað soleiðis orðar kendi enski rithøvundurin G. K. Chesterton seg.[1] Um eg veruliga havi rætt til at gera nakað, hvussu kann tað tá vera moralskt skeivt at gera tað? Hvør hevur rættin til at avgera, hvat ið er moralskt gott ella ónt? Er gott og ónt veruliga til? Hvat er grundarlagið hjá moralinum? Um vit menniskju eru tað einasta grundarlagið hjá moralinum; um tað bert eru vit, ið avgera, hvat ið er gott ella ónt, kunnu vit tá nakratíð siga, at endaligar moralskar lógir eru til? Standa vit tá ikki einans eftir við fullkomnari tilvild? Er talan tá ikki heldur um ”smag og behag”? Ella sum Friedrich Nietzsche sigur: ”Tú hevur tín veg. Eg havi mín veg. Men hin rætti vegurin og hin einasti vegurin er ikki til.”[2]
Her ætli eg mær at viðgera hesar spurningarnar eitt sindur nærri. Eg fari at kanna, um moralurin hjá menniskjum kann sporast aftur til Gud sum tann besta frágreiðingin til tilveruna av einum objektivum morali, t.v.s. ein moralur, ið ikki er treytaður av meiningini hjá menniskjum, mótsætt einum subjektivum morali, ið nevniliga er treytaður av meiningini hjá menniskjum (Craig 2010: 130).
Kunnu vit vera góð uttan Gud?
Í bókini “Philosophical Foundations for a Christian Worldview” spyrja J. P. Moreland og William Lane Craig, um vit kunnu vera góð uttan Gud? Teir leggja dent á, at spurningurin ikki snýr seg um, um ein kann vera góður, sjálvt um ein ikki trýr á Gud. Sambært teimum hevði tað verið hástórt at hildið uppá, at ein ikki kann vera góður, tá ið ein ikki trýr á Gud. Men tað er ikki hetta, ið spurningurin hjá teimum snýr seg um. Harafturímóti snýr spurningurin seg um objektivitetin hjá moralinum. Moreland og Craig leggja nevniliga dent á, at tað finnast nógvir heimspekingar, ið hava ført fram, at objektiviteturin hjá moralinum er tryggjaður, um Gud er til. Men um Gud harafturímóti ikki er til, so er moralur einans nakað, ið menniskjan sjálv hevur viðtikið. Tá er moralurin subjektivur og óbindandi. Sambært Moreland og Craig kunnu menniskju tá saktans halda á við teirra gerningum, men uttan Guds tilveru kunnu hesir gerningar tó ikki longur sigast at vera góðir ella óndir í sær sjálvum, tí at objektiv moralsk virðir eru jú ikki til, um Gud ikki er til. Skilt á henda hátt kann ein tí heldur ikki vera góður uttan Gud. Men um vit harafturímóti trúgva, at moralsk virðir veruliga eru objektiv, so ber hetta eisini við sær, at vit hava eina moralska orsøk til at trúgva á Gud (Moreland 2003: 490-491).
Moreland og Craig greiða frá, at objektiv moralsk virðir merkja, at man kann snakka um rætt og skeivt, uttan at hetta skal vera treyta av meiningini hjá menniskjum. Tað er t.d. tað sama sum at siga, at hin nasistiski jødahaturin var moralskt andstyggiligur, sjálvt um nasistarnir hildu, at tað, ið teir gjørdu, var gott. Tað hevði eisini verið moralskt andstyggiligt, um tað vísti seg, at nasistarnir vunnu seinna heimsbardaga og megnaðu at beina fyri ella heilavaska øll tey, ið vóru ósamd við teimum. Sambært almennari teismu er Guds egna heilaga og góða natúra orsøkin til tilveruna av einum treytaleysum standardi, sum allir gerningar skulu mátast efter (ibid.: 491).
Hitt gudleysa hugsanargrundarlagið
Hvørjar fylgjur hevur eitt gudleyst hugsanargrundarlag fyri moralin? Um Gud ikki er til, hvat er so grundarlagið hjá moralsku virðunum? Sambært Moreland og Craig verður tað trupult at síggja, hví ein skuldi hugsað, at menniskju eru nakað serligt, og at teirra moralur er objektivt galdandi, um Gud ikki er til (ibid.).
Um moralur bert er eitt slag av ”flokkmorali”, sum homo sapiens[3] hevur útviklað í hennara stríði fyri at yvirliva, hvat er tað so, sum ger júst henda ”flokkmoral” bindandi? Moreland og Craig leggja aftur dent á, at spurningurin ikki snýr seg um, at man skal trúgva á Gud fyri at liva eitt moralskt gott lív. Viðvíkjandi morali og etiskum meginreglum snýr høvuðsspurningurin seg harafturímóti um teirra tilverufrøðiliga grundarlag.[4] Verður moralurin ikki óstøðugur, um hann hvørki stavar frá Gudi ella er grundfestur í einum transsendentum grundvølli? (ibid.: 492). Ein og hvør orsøk til at síggja ”flokkmoralin” hjá homo sapiens sum ein objektivan sannan moral tykist at vera burturbeind, um Gud ikki er til. Tá er menniskjan bert eitt tilvildarligt úrslit av náttúruni, sum er útviklað lutfalsliga stutt síðani á einum óendaliga lítlum smákorni, sum er horvið onkustaðni í einum fíggindaligum og tankaleysum alheimi, og sum er dømt til undirgang um lutfalsliga stutta tíð (ibid.).
Niðurstøðan hjá Moreland og Craig er, at um Gud ikki er til, so hevur ein eisini orsøk til at hugsa, at objektiv moralsk virðir og moralskar skyldur heldur ikki eru til. Tá hava vit hvørki moralskar skyldur ella moralska ábyrgd fyri okkara gerningum. Men um vit harafturímóti trúgva, at objektiv moralsk virðir og moralskar skyldur veruliga eru til, so hava vit eisini eina góða orsøk til at trúgva, at Gud er til (ibid.: 495).
Moralska próvgrundin
Craig orðar moralsku próvgrundina soleiðis:
1. Um Gud ikki er til, so eru objektiv moralsk virðir og moralskar skyldur heldur ikki til. 2. Objektiv moralsk virðir og moralskar skyldur eru til. 3. Tess vegna er Gud til (Craig 2010: 129).
Her er talan um eina sokallaða deduktiva próvgrund, sum verður orðað soleiðis, at niðurstøðan fylgir neyðturviliga, um fortreytirnar eru sannar.[5] Um ein vil avnokta Guds tilveru, so má ein sostatt mótprógva antin fyrru ella seinnu fortreyt.
Fyri at sleppa undan misfatan av moralsku próvgrundini er tað sera umráðandi, at ein fyrst og fremst ger mun á tilveru (ontologi)[6] og vitan (epistemologi).[7] Craig greiðir frá muninum á fylgjandi hátt: Moralsk ontologi snýr seg um veruleikan av moralskum virðum og eginleikum. Moralsk epistemologi snýr seg um okkara vitan um moralskar sannleikar (Craig 2008: 176). Og viðvíkjandi moralsku próvgrundini spyr ein nevniliga: Eru objektiv moralsk virðir og moralskar skyldur til, um Gud ikki er til?[8] Talan er altso ikki um, at ein objektivur moralur er treytaður av trúnni á Gud. Harafturímóti er talan um, at ein objektivur moralur er treytaður av Guds tilveru (Craig 2010: 134).
Fyrra fortreyt
Passar henda orðingin: Um Gud ikki er til, so eru objektiv moralsk virðir og moralskar skyldur heldur ikki til? Alt bendir á, at hetta er satt. Hvussu skal ein kunna greiða frá objektivum morali uttan Gud? Kendi gudloysingurin, Jean-Paul Satre, er púra greiður hesum viðvíkjandi. Hann heldur, at tað er sera óhugnaligt, at Gud ikki er til, tí at við honum hvørvur ein og hvør møguleiki fyri at finna nakað, ið er gott a priori. Tað stendur ikki skrivað nakrastaðni, at hitt góða finst, at ein skal vera heiðurligur, at ein ikki skal lúgva. Nei, alt er loyvt, um Gud ikki er til, og menniskjan er sostatt hjálparleyst einsamøll, tí at hon finnur hvørki hjá sær sjálvari ella uttan fyri seg sjálva nakað at halda fast í (Gustavsson 2000: 89).
Viðvíkjandi Guds fráveru segði Friedrich Nietzsche eisini:
Hvør gav okkum svampin til at viska allan sjónarringin burtur við? Hvat gjørdu vit, tá ið vit loystu hesa jørðina frá hennara sól? Hvagar fer hon nú? Hvagar fara vit? Burtur frá øllum sólum? Detta vit ikki áhaldandi? Aftureftir, á liðina, frameftir, allar vegir? Finst upp og niður enn? Villa vit okkum ikki burtur sum gjøgnum ein endaleysan einkisleika? Andar hitt tóma rúmið ikki okkum til sín? Er tað ikki vorðið kaldari? (Gustavsson 2000: 92, egin umseting).
Ella sum Richard Dawkins sigur í bókini River out of Eden:
Í einum alheimi av elektronum og sjálvsøkjandi genum ... fara summi fólk at fáa skaða, meðan onnur hava eydnuna við sær, og tú kanst ikki finna nakað vit ella skil í honum, ei heldur rættvísi. Alheimurin, sum vit síggja, hevur júst teir eginleikarnar, sum vit eiga at vænta, um tað í grundini ikki er nøkur sniðgeving, einki endamál, einki ónt og einki gott, einki annað enn bert blind, miskunnarleys líkasæla (Dawkins 1995: 133, egin umseting).
Tað, ið hesir gudloysingarnir siga, samsvarar eisini væl við fyrru fortreyt, ið nevniliga sigur, at objektiv moralsk virðir og moralskar skyldur eru treytaðar av Guds tilveru.
Objektiv moralsk virðir krevja Guds tilveru. Craig undirstrikar, at moralsk virðir hava vanliga verið grundaði í Gudi sum hitt hægsta góða, men hann spyr síðani, hvat ið orsøkin til okkara moralsku virðir kann vera, um Gud ikki er til. Hví hugsa, at menniskju hava moralskt virði, um Gud ikki er til? Niðurstøðan hjá Craig er, at hann frá einum gudleysum sjónarhorni ikki dugir at síggja, hví ”flokkmoralurin” hjá homo sapiens partú skal vera objektivt sannur. Um ein tekur Gud burtur úr myndini, so stendur ein einans eftir við einari apulíknandi veru við moralskum stórlætisørskapi (Craig 2010: 131-132).
Craig leggur eisini dent á, at moralskar skyldur hava vanliga verið sæddar sum nakað, ið stavar frá Guds boðum. Men um Gud ikki er til, hvat kann grundarlagið hjá objektivum moralskum skyldum tá vera? Craig undirstrikar, at um gudloysingarnir hava rætt, so eru menniskju bert djór, og djór hava ikki nakra moralska skyldu yvir fyri hvørjum øðrum. Tá ið ein leyva t.d. drepur eina sebra, tá er talan um dráp, men ikki um morð (ibid.: 132). Hví skal ein yvirhøvur hava nakra moralska skyldu, um so er, at Gud ikki er til? Hvat er tað tá, ið eggjar okkum til at halda hesar moralsku skyldurnar? Út frá einum gudleysum sjónarmiði verður tað sera trupult at síggja hetta sum nakað annað enn eina subjektiva fatan, ið stavar frá samfelagnum og foreldrunum. Niðurstøðan hjá Craig er, at um eingin moralskur lóggevi er til, so er tað heldur ikki nøkur objektiv moralsk lóg til, ið vit mugu halda (ibid.: 133). Ella sum Nietzsche segði: ”Tú hevur tín veg. Eg havi mín veg. Men hin rætti vegurin og hin einasti vegurin er ikki til.”
Altso: Um Gud ikki er til, so eru objektiv moralsk virðir og moralskar skyldur heldur ikki til.
Seinna fortreyt
Er objektivur moralur til? Flest fólk eru samd hesum viðvíkjandi. Hetta kunnu nøkur dømi hjálpa okkum til at skilja:
1. Tað er altíð skeivt at pína fólk fyri stuttleikar. 2. Tað er altíð skeivt at neyðtaka. 3. Tað er altíð skeivt at umskera kvinnur.
Moralski varhugin hjá menniskjum rættvísger fortreytina: Objektiv moralsk virðir og moralskar skyldur eru til. Men kann ein staðfesta tilveruna av einum objektivum morali á henda hátt? Ein kann jú ikki kanna hann vísindaliga. Harumframt er hin moralski varhugin eisini skiftandi. Men sambært Doug Powell kunnu vit tó náa moralska vitan beinleiðis. Her er tað altso ikki neyðugt við vísindaligum kanningum. Ein beinleiðis moralskur varhugi sæst t.d. við setninginum: ”Tað er skeivt at pína børn fyri stuttleikar.” Ein nýtist ikki at kanna, hvat ið píning er, hvat børn eru, og hvat stuttleiki er, áðrenn ein kemur til niðurstøðuna, at tað er skeivt. Sambært Powell er tað sjálvsagt, at tað er moralskt andstyggiligt (Powell 2006: 81-82). Menniskju, ið ikki síggja hetta, eru moralskt brekaði sambært Craig (Craig 2010: 141).
Tað er altso sumt, ið er grundleggjandi ónt og skeivt, líkamikið hvør tú ert, hvar tú kemur frá, ella nær tú livir. Við øðrum orðum eru objektiv moralsk virðir og moralskar skyldur altso til. Síðani fyrra og seinna fortreyt passa, fylgir niðurstøðan sostatt neyðturviliga: Tess vegna er Gud til. Henda deduktiva próvgrundin er við til at leggja dent á, at objektivur moralur best kann lýsast í einum teistiskum alheimi. Hetta samsvarar eisini við Bíbliunnar boðskap um, at Gud hevur skrivað sína lóg á hjørtuni hjá menniskjum: ”Tí at tá ið heidningarnir, sum ikki hava lóg, av náttúruni gera tað, sum lógin býður, tá eru teir, tó at teir ikki hava lóg, sær sjálvum lóg; teir sýna, at verk lógarinnar er skrivað í hjørtum teirra, við tað at samvitska teirra ber sín vitnisburð og hugsanirnar sín ámillum ásaka ella eisini avsaka hvør aðra” (Róm 2,14-15).
Henda upptøkan hjá Reasonable Faith lýsir eisini moralsku próvgrundina hjá Craig á ein góðan hátt:
Morallógin
Í bókini Berur kristindómur (Mere Christianity) leggur C. S. Lewis dent á, at vit øll kenna munin millum rætt og skeivt, og at vit harvið eisini viðurkenna, at ein objektiv morallóg finst. Tá ið vit ransaka okkum sjálvi, síggja vit, at henda morallógin bendir á, at onkur ella okkurt ynskir, at vit skulu hava ein ávísan atburð.
Tankagongdin kann altso stillast upp soleiðis:
1. Ein og hvør lóg hevur ein lóggeva. 2. Morallógin er til. 3. Tess vegna er ein morallóggevi til.
Hesin morallóggevin, sum eggjar okkum til at gera tað rætta, og sum fær okkum til at kenna okkum illa við, tá ið vit gera tað skeiva, er best forstaðið sum ein máttur, ið stýrir alheiminum, sambært Lewis.
Í bókini hjá sær sigur Lewis, at tað eru serliga tvey sjónarmið, ið hann vil leggja dent á: Í fyrsta lagi, at menniskju um allan heimin hava hesa sjáldsomu hugmynd, at tey eiga at bera seg at á ein ávísan hátt, og tey kunnu ikki rættiliga loysa seg frá henni. Í øðrum lagi, at tey í roynd og veru ikki bera seg at samsvarandi hugmyndini. Tey kenna morallógina, men tey bróta hana.
At enda leggur Lewis eisini dent á, at kunnleikin um, at vit hava eina morallóg, og at vit bróta hana, hesin kunnleikin, sigur hann, eigur at fáa okkum til at kenna okkum órólig. Lewis undirstrikar, at kristindómurin sigur, at menniskju mugu iðra seg, og at hann lovar teimum fyrigeving. Kristindómurin hevur einki at siga menniskjum, sum ikki vita seg at hava gjørt okkurt, sum neyðugt er at iðra seg um, og sum ikki hava varhuga av, at teimum tørvar fyrigeving.
Tað er eftir, at vit hava skilt, at ein verulig morallóg er til og at ein máttur er handan hesa lóg – og at vit hava brotið hesa lóg og sett okkum sjálvi skeivt upp ímóti hesum mátti – tað er eftir alt hetta, ikki eina løtu fyrr, at kristindómurin fer at siga tær okkurt. Tá ið tú veitst, at tú ert sjúkur, fert tú at lurta eftir læknanum, sigur Lewis (Lewis 1997: 15-41).
Keldur
- Craig, William Lane. 2008. Reasonable Faith: Christian Truth and Apologetics. Wheaton, Ill.: Crossway Books.
- Craig, William Lane. 2010. On Guard: Defending Your Faith with Reason and Precision. Colorado Springs, Colo.: David C. Cook.
- Dawkins, Richard. 1995. River out of Eden – A Darwinian View of Life. United States: Basic Books.
- Gustavsson, Stefan. 2000. Med god grund – om sandhed, tro, tvivl og fornuft. København: Credo Forlag.
- Lewis, C. S. 1997. Berur kristindómur. Tórshavn: Sprotin.
- Moreland, James Porter. 2003. Philosophical Foundations for a Christian Worldview. Downers Grove, Ill.: InterVarsity Press.
- Powell, Doug. 2006. Holman QuickSource Guide to Christian Apologetics (Holman Quicksource Guides). B&H Publishing Group.
- Samples, Kenneth Richard. 2007. World of Difference, A (Reasons to Believe): Putting Christian Truth-Claims to the Worldview Test. Baker Books.
- Svendsen, Lars Fr. 2008. H. Indføring i filosofi – Det sande, det gode og det skønne. 1. udgave. Århus: Klim.
[1] http://www.goodreads.com/quotes/11937-to-have-a-right-to-do-a-thing-is-not
[2] http://www.goodreads.com/quotes/9213-you-have-your-way-i-have-my-way-as-for
[3] Heitið á menniskjanum sum dýrafrøðiligt slag.
[4] T.v.s. ontologi. Les meira um hetta niðanfyri.
[5] Eitt annað kent dømi uppá eina deduktiva próvgrund verður eisini orðað soleiðis:
- Øll menniskju eru deyðilig.
- Sokrates er ein menniskja.
- Tess vegna er Sokrates deyðiligur (Samples 2007: 49).
[6] Ontologi: læra um tilveru, og hvat ið er hitt mest grundleggjandi í veruleikanum. Her spyr ein t.d.: Hvat er hitt mest veruliga av øllum? (Lars Fr. H. Svendsen. 2008. Indføring i filosofi – Det sande, det gode og det skønne, 1. udgave. Århus: Klim, s. 15).
[7] Epistemologi: læra um vitan. Her spyr ein t.d.: Hvat er vitan? Hvussu fáa vit vitan? Hvat kunnu vit vita? (Ibid.).
[8] Moralsk virðir skulu fatast sum virðið hjá einum persóni ella einum gerningi, og um hann er góður ella ringur. Moralskar skyldur skulu fatast sum okkara skylda til at bera okkum at á ein ávísan hátt, og um talan er um ein rættan ella skeivan gerning. T.d. kann tað saktans vera gott fyri teg at gerast lækni, men hóast hetta hevur tú ikki eina moralska skyldu til at gerast lækni. Craig skilur altso ímillum gott/ringt og rætt/skeivt. Gott/ringt snýr seg um virðið av onkrum ávísum, meðan rætt/skeivt snýr seg um skylduna til at gera okkurt ávíst (Craig 2010: 130).


text:
So er EvropaMeistarastevnan 2016 í svimjing farin afturum her í London, og vit síðstu í føroyska hópinum bíða eftir at sleppa heim aftur. Her var tíverri lítið at skriva heim um, við tað at vit hvørki rukku finalu ella settu nakað met – men soleiðis kann tað væl ganga viðhvørt. Lukkutíð var lagið tó gott allan vegin, og tey royndu tað tey kundu.
Stevnan gekk annars væl fyri Norðurlond, har til dømis Ísland vann sítt fyrsta silvurheiðursmerki á EM á langgeil, og tá enntá tvey úr silvuri og eitt úr bronsu. Svøríki vann 4 gull og 1 bronsu, Danmark 2 gull, 4 silvur og 1 bronsu, Litava (sum er Norðurland í øllum førum í svimjihøpi) 1 gull og 2 bronsur, Ísland síðani 2 silvur og 1 bronsu, Noregi 1 silvur og Finnland 1 bronsu. Tilsamans 7 gull, 7 silvur og 6 bronsur, til Norðurlond á EM 2016.
Men altso hjá okkum føroyingum var hetta so avgjørt ikki hin besta stevnan nakrantíð. Eitt var at Pál ikki rakk í finaluna, men hartil vóru teir báðir Óli Mortensen og Alvi Hjelm nakað langt frá sínum bestu tíðum, sum skilst tí at tað ikki rakk til at vera í toppform líka til nú, aftaná nakrar intensar mánaðir við fyrst FM á langgeil og síðani Danish Open og FM á stuttgeil. Teir vóru OK væl fyri, sum teir gingu her í London, men fingu tað bara ikki at rigga nóg væl í vatninum.
Signhild Joensen og Sára Ryggshamar Nysted vóru neyðturviliga í nøkulunda somu skóm, við tað at tær eisini hava verið til hesar stevnur, umframt JuniorMeistarastevnuna og Meistarastevnuna fyri Ung í Klaksvík. Men tær svumu tó sum heild væl, serliga á styttru teinunum, hesar mongu ferðir tær royndu seg í London; og komu um ikki niðurum sínar bestu tíðir, so niður ímóti.
Hjá teimum báðum Signhild og Sáru er hendan stevnan heldur ikki endin á meistarastevnuárinum 2015-2016, við tað at tær í juli skulu luttaka á Evropeisku JuniorMeistarstevnuni í Ungarn. Tær hava verið hugagóðar og glaðar her í London, og vónandi hevur hendan harða vikan tí eisini verið góð fyrireiking til EJM, har støðið hóast alt verður eitt sindur lægri.
Pál hevur nú Rio at miðsavna seg um, meðan Óli og Alvi báðir fyri so vítt eru lidnir við kappingarárið 2015-2016. Møguliga fara teir at luttaka á onkrari altjóða stevnu afturat, hesumegin summarferiuna, men er tað ikki 100% avgjørt enn.
– Og so kann eg kanska eisini líka viðmerkja, at eg havi eina spennandi tíð frammanfyri mær, við tað at eg nú í sambandi við kongressina herfyri varð valdur í pressunevndina hjá evropeiska svimjisambandinum LEN, og í tí sambandi skal gera eina greining til komandi fund við hesa, aftaná innleiðandi fund her í London. Sum ein ið vegna okkara positión langt úti í Atlantshavinum kann síggja tað heila eitt sindur úti frá, umframt at hava viðmæli sum ein av teimum fremru tá ið tað kemur til alt hetta nýggja og sosiala (og eftir mínum tykki, mobila).
Jon Hestoy er hartil afturvaldur sum næstformaður í Open Water nevndini hjá LEN, og Dan Hjelm við at verða fastur fúsur sum dómari á evropeiskum meistarastevnum. Føroyar hava sostatt eina rættiliga góðan umboðan í LEN høpi, eisini tá ið tað kemur til okkum ‘vaksnu’.
Nú gongur leiðin so heimaftur, har Pál fór aftur til Danmarkar, Óli og Alvi til Føroyar saman við Dan Hjelm umvegis nakrar svimjifundir í Keypmannahavn, og restin av okkum so umvegis Edinburgh til Føroyar. Eg skal fara at taka saman um sjálvi úrslitini, kanska seinni í dag ella ein av komandi døgunum, men beint nú skal kuffertið pakkast.
Við svimjikvøðu
Rókur


text:
NATA lýsir eftir umsóknum
Nú er møguleiki at søkja um stuðul frá NATA. Øll við áhuga fyri at fremja ferðavinnusamstarv millum Grønland, Ísland og Føroyar kunnu søkja um stuðul til verkætlanir innan hesi øki:
- Nýskapan og vørumenning
- Marknaðarføring
- Kunningarferðir millum ferðavinnuvirki
- Góðsku- og umhvørvismenning innan ferðavinnu
Møguleiki er nú aftur at søkja NATA um stuðul til ferðing til Íslands og Grønlands. Hesi kunnu søkja um stuðul:
- Skúlaflokkar
- Ítróttarfeløg
- Tónleikabólkar
- Onnur mentanarsamstørv
NATA er samstarvsavtala millum ferðavinnuráðharrarnar í Grønlandi, Íslandi og Føroyum. Endamálið er at menna samstarv um felags áhugamál í ferðavinnu og at styrkja ferðamøguleikarnar og mentanarliga samskiftið millum hesi trý londini.
Umsóknir skulu skrivast á serligt umsóknarblað og skulu vera antin á donskum ella á enskum máli.
Nærri upplýsingar um NATA og stuðulsmøguleikarnar fáast við at lesa vegleiðingina, sum liggur á heimasíðuni ella við at venda sær til NATA á [email protected].
Umsóknarfreistin er fríggjadagin, 25. august 2017.
NATA hevur eina heimasíðu, bæði á donskum og enskum, ið hevur tvey oyðubløð, sum skulu nýtast at søkja um stuðul frá NATA. Á donskum eita oyðubløðini “turismeudvikling og markedsføring” og “rejestøtte”.
Umsøkjarar fáa svar 4. oktober 2017. Tað kann ikki søkjast stuðul til verkætlanir og ferðir, ið eru av innan 4. oktober 2017.


text:
Jóannes Hansen 20.04.2017 (10:10)
Helgi er favorittur
Nú klokkan níggju íslendska tíð (tíggju føroyska tíð) varð farið undir annað umfar í Reykjavík Open 2017 í talvi.
Føroya fremsti telvari, stórmeistarin Helgi Dam Ziska, vann í gjárkvøldið í fyrsta umfari á Alberto Prieto úr USA. Styrkistalið hjá honum er 1999. Í dag er mótstøðumaðurin hjá Helga Dam Ziska, sum hevur hvíta fólkið, úr Italia. Hann eitur Pietra Della, og styrkistalið hjá honum er 2228.
Styrkistalið hjá Helga Dam Ziska er 2553, og harvið kann ikki sigast annað, enn at føroyski telvarin er favorittur í morgun.
Tvey umfør eru á skránni ídag. Seinna umfarið verður klokkan 17. Um tað eydnast Helga at vinna í øðrum umfari, so verður mótstøðan uppaftur størri seinnapartin.
Tólv føroyingar luttaka í Reykjavík Open 2017.
Kappingin heldur fram til hósdagin í næstu viku, tá ið tíggjunda umfar verður.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
OGNIR til sølu/leigu
BYGDARRÁÐSFUNDIR
LÝSINGAR
ÚTSTYKKING
KORT
VEÐRIÐ
STAÐIÐ
Staðið er navnið á nýggja ungdómshúsinum í Vestmanna.
Kommunan skrivaði herfyri út kapping um navn til nýggja ungdómshúsið. Gott og væl 150 uppskot komu inn.
Vinnarar gjørdust Edla Jacobsen og Høgni Waag Høgnesen – bæði úr Vestmanna, sí mynd.
Edla og Høgni er grannar í Vestmanna, og hava, uttan at vita av hvørjum øðrum, bæði latið inn sama navnauppskot: “Staðið”.
Seinasta hóskvøld, 10. januar, varð navnið á ungsómshúsinum avdúkað, og vinnararnir fingu 500,- kr í part fyri at hava skotið navnið upp.
Ungdómurin í Vestmanna hevur annars tikið sera væl ímóti hesum kærkomna tilboði, sum nýggja ungdómshúsið í bygdini er.
Pauli Magnussen er leiðari á Staðnum, og hann sigur, at stórur tørvur hevur verið á hesum tilboði til tey ungu, og húsið hevur verið mestsum fulsett tey kvøld, opið hevur verið higartil.
Tilboðini til tey ungu umfata m.a. vanlig borðspøl, billiard og teldur við internetsambandi. Eisini eru flatskermar uppsettir, so tey ungu kunnu hyggja eftir filmi ella lurta eftir tónleiki yvir fylgisveinasamband.
Ætlanin er at gera tónleikarúm í kjallaranum, har tey ungu kunnu venja, spæla og taka upp tónleik, og ætlanin er eisini framyvir at hava tónleikakvøld, har tey ungu kunnu framføra saman við meira royndum tónleikarum.
Eitt tónleikakvøld hevur longu verið – hetta var fríggjakvøldið ímillum jól og nýggjár, og fitt av fólki var komið at lýða á. Hetta kvøldið spældu Høgni Reistrup og
Tiltøk í næstum:
Hóskvøldið 17. januar kemur løgreglumaðurin Jógvan
Hóskvøldið 24. januar verður konsert við Heiðrikki á Heygum.
Staðið er opið hesar tíðir:
mánakvøld – fríggjakvøld frá kl. 19 til 23.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
- Tíðindi, mentan og ítróttur
SÍ er í FM-finaluni
Mest avgerandi dysturin í Meistaradeidini hjá monnum hetta kappingarárið var á skránni í Sørvági millum SÍ og ÍF. Áðrenn dystin var greitt, at vinnarin tryggjaði sær pláss í FM-finaluni ímóti Fleyr.
ÍF nógv betri byrjan
Liðini fylgdust upp til tíggju i fyrsta setti, men so vann ÍF seg nakað framum og helt ein mun niður til SÍ.
Blokkurin hjá ÍF stóð væl, umframt at álopsspælið var sterkt. SÍ-leikararnir tóktust nakað ráðaleysir og sama kann vera sagt um áskoðararnar. ÍF vann settið trygt, 18-25.
SÍ vaknar
Tað sást beinan vegin í øðrum setti, at tað var eitt annað SÍ-lið, sum kom á vøllin.
Alt var betri enn í fyrsta setti. Servutrýst, avgjørd álop og gott verjuspæl setti sin dám á spælið.
ÍF kom undir trýst og Boban Ilic, leikandi venjari í ÍF kendi seg noyddan at taka time-out við støðurnar 5-8 og 9-14, men har var einki at gera, og settið varð tapt 25-15 til SÍ.
Gongdin var júst tann sama í 3. setti. SÍ helt seg nøkur stig frammanfyri og tók stýringina av dystinum.
Serliga vóru beiggjarnir Teitur og Nils Erik Anderson eyðsýndir , sum fleiri ferðir avgjørdu við hørðum smasjum. SÍ vann settið 25-19.
Spennandi 4. sett
Nú lá alt til SÍ, sum helt á við sterkum spæli. ÍF reisti seg so mikið, at munurin langt út í settið var lítil, men tó við SÍ frammanfyri.
Mitt í settinum verður javnleikur, men tá er tað at liðskiparin hjá SÍ, Nils Erik Anderson rættiliga vísir, hvussu góður hann er. Tað er eingin ivi um, at hann er krút sterkur, og tað fekk ÍF at føla nakrar heit avgerandi bóltar, sum gjørdu, at SÍ vann seg framum 18-16 og ÍF tók time-out.
Tað steðgaði tó ikki SÍ, sum vann seg longur fram til støðuna 22-19 og seinni 24-20. ÍF legði eitt seinasta trýst á, men so sigandi fyri dystin slapp Nils Erik at avgera seinasta bóltin og vann liði sínum pláss í FM-finalunum ímóti Fleyr.
ÍF endar á triðja plássi og fær bronsu.
Finalurnar
Bæði kvinnu og mansfinalurnar verða spælar í høllini á Hálsi 13. og 15. apríl


text:
Ein varð stongdur av eini deyðsvanlukku. Hinir eru bara RÆÐULIGIR. Her eru seks alvorliga sjúkir vatnrussjibanar.
Hjá summum merkir eitt nýtt skúlaár ikki bara ein nýggj skúlastova og nýggir lærarar. Tað merkir eisini ein nýggjur skúli, nýggir vinir og nýggir vanar.
Vandamikil evni kunnu vera í summum fidgetspinnarum. Teir lúka tí ikki krøvini, sum eru til leikutoy. Hetta vísur ein nýggj donsk kanning.
Beint eftir ólavsøku vóru vaksin og børn úr Beijing á vitjan í Føroyum. Endamálið við ferðini var at kanna og síggja, hvussu skótarørslan hjá okkum er bygd upp og skipað.
Fyrst strikaði Taylor Swift allar sínar postar á sosiale miðlunum, og vikuna eftir kom hon aftur við einum braki!
Veitst tú hvør var mest spældi sangurin á Spotify í summar?
Sangarinnan Rihanna hevur lagt ætlan saman við forsetanum í Fraklandi eftir, at tey bæði hittust fyrr í summar.
Fyri summarferiuna fekk Vágs skúli ein 3D-printara, ein 3D-skannara og eina teldu í gávu frá einum íslendskum pari.


text:
1931-1996
Plantagenet Somerset Fry, føddur Peter George Robin Fry, var enskur søgumaður og rithøvundur.
Hann las á Lancing College og á St. Thomas´s Hospital Medical School, men kláraði seg illa á báðum støðum. Hann gavst og fór at arbeiða í staðin.
Í 1952 arvaði hann eitt sindur av peningi frá ommu síni, hann gavst at arbeiði, giftist og brúkti allan peningin. Síðan gjørdist hann lærari í Weybridge í Surrey.
Í 1954 fór hann á universitet í Oxford at lesa jura og søgu. Hann manglaði altíð pengar og tók tí mangan lut í kappingum í sjónvarpi fyri at vinna pening. Tað eydnaðist honum at vinna ein hóp av pengum, sum gjørdi hann kendan í Bretlandi og samstundis fór hann at skriva og geva bøkur út.
Sum serfrøðingur í søgu var hann ógvuliga kendur og hevði stóra eydnu við sær, men í privatlívi sínum var hann ikki líka eydnusamur. Hann giftist fýra ferðir, sat í rullustóli í mong ár vegna bilóhapp og at enda gjørdist hann sjúkur av krabba í maganum.
Hann noktaði at fáa viðgerð og doyði fyri egnari hond 65 ára gamal.
Útgávur:
1998 Søgu-Alfrøðin


text:
Svimjisamband Føroya skipar nú 2. og 3. juni fyri venjingarlegu fyri ungar úrvalssvimjarar, við luttøku úr flestu feløgum. Talan er um svimjarar føddir millum 2002 og 2005.
Tað eru Katrin Sørensen og Rúna í Skála úr landsliðsnevndini sum skipa fyri tiltakinum sum heild, og Jón Bjarnason og Jóannes á Fløtti sum skipa fyri sjálvari venjingini.
Venjingarlegan verður sjálvsagt fyri ein stóran part í svimjihøllini, men tó eisini við onkrum sosialum aktiviteti á turrum, umframt at svimjararnir búgva saman.


text:
Í tíðindaskrivi frá heilsu- og innlendismálaráðnum verður boðað frá, at landsstýriskvinnan arbeiðir við átøkum, ið hava til endamáls at styrkja verndina av náttúruni. Á fíggjarlógini er peningur millum annað settur av til náttúrufyrisiting og at týna rottuni.
– Verandi lóg um náttúrufriðing er ikki tíðarhóskandi og tryggjar ikki føroysku náttúruni neyðugu verndina. Tí vil Sirið Stenberg, landsstýriskvinna hava eina nýggja lóg á økinum. Væl er komið áleiðis við arbeiðinum at orða nýggja náttúruverndarlóg, og lógaruppskot, sum skipar fyrisiting og vernd av margfeldinum í føroysku náttúruni, verður lagt fyri tingið í ár, sigur heilsu- og innlendismálaráðið í tíðindaskrivi.
Tingfundur er í næstu viku, tá ið fíggjarlógin millum annað skal til viðgerðar. Sirið Stenberg, landsstýriskvinna í heilsu- og innlendismálum umsitir eisini umhvørvismál, ið samgongan hevur sett sær fyri at raðfesta. Í fíggjarlógaruppskotinum, ið liggur í tinginum nú, er peningur settur av til náttúrufyrisiting og at upplýsa um og týna rottuna.
– Somuleiðis fær náttúrvernd eina fíggjarliga uppraðfesting komandi ár. Av teimum tveimum milliónunum, sum eru settar av til náttúrufyrisiting í fíggjarlógarini í 2018, fer ein partur til eina fakliga náttúrufyrisiting við støði í komandi náttúruverndarlóg. Hin parturin skal nýtast til verja rottufríar oyggjar móti rottu, umframt at fremja miðvís átøk at upplýsa um og týna rottu, stendur eisini í tíðindaskrivinum frá heilsu- og innlendismálaráðnum.


text:
Í morgin verður amerikanski filmurin úr lítla býnum Manchester by the Sea í Massachusetts sýndur í Havnar Bio. Filmurin fekk tvær Oscarvirðislønir, aðra fyri bestu søgu og hina fyri besta mannliga høvuðsleiklut. Tað er Filmsfelagið, sum skipar fyri sýningunum, sum eru mikukvøld kl 20. Sýningarnar eru almennar. Klikkir tú á filmsheitini, so kemur tú til síðuna hjá Havnar Bio við treylara og bilettsølu til hvønn einstaka filmin.
Fyrsti suðursámiski filmur í verðini, Sameblod, verður sýndur í Havnar Bio mikukvøldið 29. mars, tá Heðin M. Klein fer at innleiða. Sýningin er samskipað við Faroe Islands International Minority Film Festival, FIMFF, sum verður í Havn í september. Hetta er fyrsti filmur hjá svensku Amandu Kernell, sum er í spælifilmslongd. Sameblod varð frumsýndur á filmstevnuni í Venezia í fjør, hevur verið sýndur í Toronto, á Sundance Film Festival og hevur júst vunnið heimsins stórstu filmsvirðisløn, The Dragon Award, í Gøteborg. Svenskir filmsummælarar eru sambært Kritiker.se samdir um, at hetta er besti filmur beint nú.
Frantz er um eina unga týska kvinnu, sum undir Fyrra Heimsbardaga hevur mist franska sjeikin. Tá hon eftir kríggið leggur blómur á fronsku grøvina, kemur ein loyndarfullur franskur maður á sama stað. Sjáldsami filmurin er svart-hvítur, men eisini í litum, tá søgan krevur tað.
Sølumaðurin er iranski filmurin hjá Asghar Farhadi, sum í ár vann Oscarvirðislønina fyri besta útlendska filmin. Tað er aðru ferð at sami leikstjóri vinnur hesa virðisløn. Fyrru ferð var í 2011 fyri Nader og Simin, ein separatión.


text:
- Tíðindi, mentan og ítróttur
Fólkatingið hevur sín fyrsta fund
Nývalda fólkatingið hevur sín fyrsta fund í dag klokkan 11:00 okkara tíð. Tá fer Bertel Haarder, sum hevur sitið longst í fólkatinginum, at skipa fyri at velja fyribils formann ella forkvinnu.
Eisini skulu veljast 21 tingfólk at kanna fólkatingsvalið 18. juni, viðgera møguligar kærur um valið, og síðani gera innstilling um at góðkenna valið og tey valdu.
Í morgin klokkan 10:00 okkara tíð fer fólkatingið at atkvøða um tilmælið hjá "Udvalget til Prøvelse af Valgene." Síðani verður tingfundurin útsettur, meðan nýggj tingfólk skriva undir, at tey vilja halda grundlógina.
Síðani velur fólkatingið formansskapin, Pia Kjærsgaard í danska fólkaflokkinum verður forkvinna í fólkatinginum. Fólkatingssetan byrjar annars fyrsta týsdag í oktober.


text:
Árliga ræstkjøtaveitslan er vorðin ein fastur og týðandi táttur í virkseminum hjá Føroyingafelagnum í Århus. Veitslan er eitt frálíkt høvi hjá útisetum at koma saman, og felagið hevur á hvørjum ári lagt dent á at tryggja gestunum eitt gott kvøld. Aftur í ár, hava fyriskipararnir av veitsluni gjørt sítt til, at gestirnir skulu fáa eitt ógloymandi kvøld. Lagt verður út við vælkomstløggi og loungetónleiki við Finni Jensen. Síðani verður fari til borðs, har borðreitt verður við súpan, røstum føroyskum kjøti og mandlurísi. Sjálvandi skal mandlan eisini finnast! Undir borðhaldinum verður felagssangur og undirhald. Møguleiki verður fyri at keypa bíligar drykkjuvørur úr báðum vælbrynjaðu barrunum.
Veitslan verður skipað við einum veitslustjóra, sum í ár verður Heri á Rógvi. Eisini verður lutaseðlasøla við nógvum góðum vinningum. Eftir borðhaldið hava vit fingið vælumtókta suðuroyarbólkin Revival at spæla til dans, hervið eru vit garantera gott lív á dansigólvinum. Eftir at hava svingað alla náttina á dansigólvinum nýtist ongum at fara svangur til húsa, tí súpan verður tá ið líður móti morgni.
Veitslan verður hildin leygarkvøldið 15. november. Dyrnar lata upp kl.19.00 og borðhaldið byrjar kl. 20.00. Kostnaður fyri veitsluna er 275 kr fyri limir og 475 fyri ikki limir. Hevur tú ongantíð áður verið limur í Føroyingafelagnum í Århus, ber til at tekna limagjald fyri 100 kr og harvið keypa atgongumerki fyri einans 375 kr (tvs. 275 kr fyri atgongumerki + 100 kr limagjald). Um onkur kundi hugsað sær, bert at komi til dansin, er kostnaðurin 150 kr. Dansurin byrjar kl. 00.00 og endar uml. kl. 04.00.
Atgongumerki til veitsluna kunnu keypast í Áarstovu leygardagar millum 16.00 og 19.00 og tá ið barrin er opin um kvøldið. Byrja verður at selja nú leygarkvøldið, 18. oktobur.
Vælkomin á ræstkjøtaveitlsu 2008! J Finnið dansiskógvarnir fram og hitið upp til stóra kvøldið!


text:
Kristian Michelsen á landsliðnum
Jan Smedemark | 20/04/15
Kristian V. Michelsen, ið fyri stuttum var úttikin til U17 landsliði, spældi sín fyrsta landsdyst í gjár.
Í døgunum 18-19-21 Apríl er FSF vertur, fyri altjóða UEFA kapping, fyri U16 landsliðið hjá dreingjum. Og tá føroyska landsliði í gjár spældi mótið Wales, var okkara 14 ára gamli Kristian V. Michelsen við frá byrjan. Kristian spældi allan dystin í miðverjuni.
Kristian er ímillum yngru leikararnar á U16 landsliðnum, leikarirnir hjá Føroyska landsliðnum eru frá 1999-2000, meðan leikarirnir umboðandi hini londini sum oftast eru føddir tríggjar teir fyrstu mánaðirnir í 1999.
Vit í TB ynskja tær, Kristian hjartaliga tillukku við tíni fyrstu landsliðsluttøku og góða eydnu framyvir.


text:
BústaðarLán
Hugsar tú um at keypa ella byggja egnan bústað, so kann Suðuroyar Sparikassi bjóða tær bústaðarlán við variablari rentu.
Tú kanst til eina og hvørja tíð broyta inngjaldið til lánið, og lætt gera broytingar í láninum, so gjaldið passar til tíni fíggjarviðurskfiti.
Lániumsókn og treytir
Í samband við viðgerðina av eini lániumsókn verður serliga hugt eftir gjaldsvilja og gjaldsevni - herundir tiltøkupeningi.
Sum trygd fyri eitt bústaðarlán krevur Suðuroyar Sparikassi trygd í ognini. Tað merkir, at Suðuroyar Sparikassi fær ein tinglýstan 1. veðrætt á ognini. Somuleiðis krevur Suðuroyar Sparikassi, at ognin er tryggjað hjá einum tryggingarfelagi.
Bústaðarlán í Suðuroyar Sparikassa er vanliga býtt millum 1. og 2. veðrættar lán - munurin millum veðrættarnir er virðið á veðrættarstøðini og rentan.
Fígging til egnan bústað gevur rætt til rentustuðul. Treytin er, at tú ert undir fullari skattskyldu í Føroyum og býrt í húsinum.


text: Michael Phelps fekk sum kunnugt eina millión (av dollarum!) frá Speedo, sum bonus fyri at klára at vinna meira enn 7 gull í Beijing. Men nú velur hann at koyra allan hendan pening í ein grunn kallaður “The Michael Phelps Foundation”, at brúka til at breiða út eina undirvísingarætlan kallað “Dream, Plan, Reach”, sum hann sjálvur hevur havt nógva nyttu av. Hugsjónin í hesum ‘programmi’ er longu sum barn at seta sær mál, sum man so leggur ætlanir fyri hvussu man skal røkka, og annars følir persónliga ábyrgd fyri at royna at náa. Sovorðið sum at eitt sunt og heilsugott lív er neyðugt, um tú skal kunna náa tínum dreymum. Lesið SwimInfo


text:
OGNIR til sølu/leigu
BYGDARRÁÐSFUNDIR
LÝSINGAR
ÚTSTYKKING
KORT
VEÐRIÐ
Tunnil til Vestmanna
Tunnil til Vestmanna verður javnan umrøddur millum vestmenningar. Hóast útlitini fyri honum tykjast heldur døpur, so er onkur tingmaður, sum hevur áhuga í málinum. 19.11.’08 sendi Kári á Rógvi, tingmaður fyri Sjálvstýrisflokkin, landsstýriskvinnuni Anniku Olsen fyrispurning um okkara tunnil. Landstýriskvinnan svaraði 01.12.’09.
Svar
upp á
fyrispurning eftir § 52a í tingskipanini frá Kára á Rógvi, løgtingsmanni, um tunnil til Vestmannar.
Fyrispurningurin er soljóðandi:
- Kann landsstýrismaðurin greiða frá, hvørja raðfesting tunnil til Vestmannar hevur í samferðsluætlanini, herundir:
a . Hvørja leið og hvørja longd heldur landsstýrismaðurin mest ráðiligar, tá ið ræður um tunnil til Vestmannar?
b. Hvussu stórar nøgdir av fiski, fiskaframleiðslu og aðrari vinnuframleiðslu umframt ferðslu annars úr Vestmanna metir landsstýrismaðurin mugu førast um Høgareyn?
c. Hvussu stórar rakstrarsparingar, útlátssparingar og búskaparsparingar metir landsstýrismaðurin vera í hesi verkætlan.
Svar
1: Kann landsstýrismaðurin greiða frá, hvørja raðfesting tunnil til Vestmannar hevur í samferðsluætlanini?
Farleiðin til Vestmannar er viðgjørd í Samferðsluætlanini 2008–2020, og er raðfest at byrja í 2019, treytað av at tær verkætlanirnar, ið eru planlagdar áðrenn, verða gjørdar fyrst.
Verandi farleið til Vestmannar er ein góður, breiður vegur, men hann liggur høgt og er í støðum brattur, og tí verður ferðslan ávirkað av veðrinum, hálku og vindi.
Endalig loysn at betra farleiðina til Vestmannar verður ikki vald í Samferðsluætlanini, men fleiri ymiskar loysnir, við tunlum hava verið eftirhugdar, uttan at nøkur niðurstøða ella tilmæli eru gjørd. Mett er tó, at ein nýtilig loysn, við tunli kann gerast fyri undir 300 mió. kr. í 2007 kr.
At betra farleiðina til Vestmannar, allarhelst við einum tunli, er í Samferðsluætlanini raðfest aftaná aðrar stórar tunnilsverkætlanir, ið vera mettar meira átrokandi, t.d. tunlar Norður um Fjall, Hvalbiartunnil, Sandvíkartunnil og Gøtudalstunnil.
1.a: Hvørja leið og hvørja longd heldur landsstýrismaðurin mest ráðiliga, tá ið ræður um tunnil til Vestmannar?
Sum nevnt eru ymisku loysnirnar bert kannaðar innleiðandi. Talan er um loysnir, sum fara inn niðri í Vestmanna/Válinum og eystanfyri vatnið í Heygadali og koma út omanfyri Kvívík og eystanfyri tunnilsmunnan hjá Vágatunlinum. Tunnilslongdirnar liggja ímillum 3,4 km og 6,2 km og kostnaðurin ímillum 170 mió. kr. og 300 mió. kr. Innleiðandi kostnyttukanningar vísa, at ongin loysir seg í kostnyttuhøpi. Tað vil siga, at fyrimunirnir við vunnari ferðatíð, spardum ferðsluóhappum, spardum brennievni og viðlíkahaldi, ikki kundu viga upp móti tí stóru íløgu, verkætlanin er. Harafturat vísa útrokningarnar, at tær loysnir, har sleppast kann undan flestu vansunum, loysa seg verri enn hinar samfelagsbúskaparliga.
Nevnast kann, at heilt leysligar kanningar eisini eru gjørdar av verkætlanum, sum fara inn inni í Heygadali, og koma út í Leynadali og omanfyri Kvívík. Innleiðandi verður ikki mett, at hesar loysnir hava størri fyrimunir enn tær fyrr nevndu.
1.b: Hvussu stórar nøgdir av fiski, fiskaframleiðslu og aðrari vinnuframleiðslu umframt ferðslu annars úr Vestmanna metir landsstýrismaðurin mugu førast um Høgareyn?
Ársmiðalferðslan á Vestmannavegnum var 1059 akfør í 2007. Tunga ferðslan er um 10% av samlaðu ferðsluni. Tað vil siga, at eini 100 tung akfør koyra í meðal her um dagin.
1.c: Hvussu stórar rakstrarsparingar, útlátssparingar og búskaparsparingar metir landsstýrismaðurin vera í hesi verkætlan.
Rakstrarútreiðslurnar til farleiðina minka ikki av at gera ein tunnil. Nakað verður sjálvsagt spart í útreiðslum til kavarudding og hald av Vestmannavegnum, men viðlíkahald og rakstur av einum tunli er dýrari enn tað.
Nýtslan av brennievni, og harvið útláti frá ferðsluni, minkar nakað, koyrda strekkið er styttri og ikki er neyðugt at fara so høgt upp. Útrokningar eru ikki gjørdar av hesum serstakt, men innganga í ávísan mun í kostnyttukanningunum.
Landsbúskaparligu sparingarnar eru negativar, Tað vil siga, at íløgan kostar meira enn sparingarnar.
Tinganes, 1. desember 2008
Annika Olsen
landsstýriskvinna
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Ólavsvøka
Ólavsvøkuaftan var opið hús í Fútastovu, stutt eftir at tjóðhátíðin var sett uppi á Vaglinum. Hetta hevur verið gjørt á hvørjum ári, síðan skrivstovan læt upp, og hevur tiltakið verið stak væl eydnað.
Hátíðarklæddir føroyingar í hundraðtali og umboð fyri mangar aðrar tjóðir stukku inn á gólvið hendan dagin eins og undanfarin ár. Tey fingu m.a. hövi til at smakka “hákarl”, sum er hákelling á føroyskum, og “hrefnukjöt”, sum er stórhvalatvøst. Íslendskar drekkavørur vóru eisini á borðinum. Í gestabókina skrivaði ólavsvøkugestur hetta ørindi:
Har sum áður fúti sat,
og föroyingar fylti við harmi,
gleðast um íslendskan mjöð og mat
hjörtu í norrönum barmi.


text:
Eitt mát fyri, hvussu javnt ella ójavnt inntøkubýtið er í samfelagnum, er, hvussu nógvir borgarar liva í sonevndum fátækraváða. Hetta verður mált hagtalsliga eftir einum altjóða leisti. Bara peningainntøkur eru við í hesum máti og ikki upplýsingar um onnur sosial viðurskifti, útreiðslur, skuld og kor annars. Hóast hetta avmarkar, hvat vit kunnu leggja í hugtakið, er tó eingin ivi um, at teir borgarar, sum eru í fátækraváða, eisini eru tey, sum mest sannlíkt eru ringast fyri í landinum, tá ið talan er um lívsins uppihald.
Markið fyri, nær ein er í fátækraváða, er lýst sum 60% av miðinntøkuni í landinum. Miðinntøkan svarar til ta mittastu inntøkuna, sum er tann inntøkan, har helvtin av landsins borgarum liggja omanfyri og hin helvtin niðanfyri.
Tey, sum hava eina inntøku, ið er minni enn 60% av miðinntøkuni í landinum, eru sostatt í fátækraváða. Tað nýtist ikki at vera, at tey veruliga eru fátøk, men teirra inntøkugrundarlag er so veikt, at tey eru í vanda fyri at vera fátøk. Enska heitið fyri fátækraváða er tí eisini
at risk of poverty.
Samanborið við onnur lond liva lutfalsliga færri fólk í Føroyum í fátækraváða. Á myndini niðanfyri verður fátækraváði í Føroyum samanborin við somu viðurskifti í okkara grannalondum.


text:
Eftir fimm ár í sortanum, bleiktrar Aki Kaurismäki (1957) aftur á hvíta løriftinum. Tað varð greitt í dag, tá finski leikstjórin, sum er ein hin kendasti í Norðurlondum, boðaði frá, at nýggi filmurin The Other Side of Hope verður frumsýndur á altjóða filmstevnuni Die Berlinale, sum er í Berlin 9.-19 februar í 2017.
Die Internationale Filmfestspiele Berlin, sum er fulla heitið, er saman við stevnunum í Cannes og Venezia, týdningarmesta hending í árliga filmskalendaranum. Filmstevnan er við ársbyrjan, og hevur tí eisini týdning fyri tær skráir og tiltøk, sum eru restina av árinum.
Filmsútleigarin Camera Film, ið rekur Grand Teatret í Keypmannahavn, hevur í dag tryggjað sær rættin til at vísa nýggja filmin hjá Aki Kaurismäki í danska ríkinum. Flestu av filmunum í Filmsfelagnum eru frá hesum felag. Tí eru útlitini góð, at síggja ein nýggjan Kaurismäki-film næsta ár.
The Other Side of Hope er annar filmurin í trípartarøðini, har Kaurismäki lýsir havnarbýir. Fyrsti filmur var Le Havre, ið varð vístur í Cannes í 2011.
Kaurismäki hevur skrivað, leikstjórnað og framleitt nýggja filmin, sum lýsir harra Wikström, ið er finskur handilsreisandi. Leiklutin hevur Sakari Kuosmanen, sum vit sóu í The Man Without a Past. Á hansara leið kemur ein sýriskur flótti, sum Shermwan Haji spælir. Janne Hyytiäinen, Nuppu Koivu og Ilkka Koivula arbeiða á matstovuni Kultainen tuoppi (Gyltu steypurin), sum Wikström eigur. Har er eisini ein irakskur flótti, ið søkir um uppihaldsloyvi. Millum leikararnar er eisini Kati Outinen, ið var hugtakandi kvinnan úr Frelsunarherinum í The Man Without a Past.
Filmsfelagið hevur áður víst fleiri av filmunum hjá Aki Kaurismäki, m.a. proletariat-triologiina Shadows in Paradise (1986), Ariel (1988) og The Match Factory Girl (1990).
Og hvør veit, kanska verður nýggi filmurin hjá Sakarisi Stórá, Dreymar við havið, frumsýndur á somu filmstevnu í Berlin?


text:
Navigatión
Best virðismett mynd
Nýggjastu greinar
Tiltøk
Ongin tiltøk.
Snarboð
RC-koyribreytin á Velbastaðhálsi
Vit vóru uml.10 mans fríggjadagin og leygardagin og renoeraði breytina.
Arbeiði gekk gott. Vit byrjaðu kl. 18 fríggjadagin og vóru til kl. 01, tá vit ikki kundu meira, vegna mangul uppá brennievni o.a.
Leygardagin byrjaðu vit kl.11 og vóru heilt fram til kl.01 sunnunáttina.
Tilfarið rakk akkurát til, so væl var útrokna frammanundan.
Nú hopi eg so sannuliga, at hon verður brúkt meiri og at fólk tíma at koma harút at koyra, ístaðin fyri at koyra hvør sær á ymsum støðum í býnum.
Viðmerkingar
Viðmerk
Virðismetingar
Logga inn ella melda teg til.


text:
Video: - KJ Hydraulik eru klarir til Atlantic Fair
Skrivað hevur Jóhann Lutzen 08.05.2017 - 20:41
Tað er ein fyrireiking og stákan í hallunum báðum í Klaksvík í kvøld. Sjóvinnustevnan Atlantic Fair verður sett í morgin
Norðlýsið fekk eitt prát við Tummas Lervig, sølumanni hjá KJ Hydraulik, sum aftur luttaka á sjóvinnutevnuni Atlantic Fair í ár.
Tummas heldur at slíkar stevnur eru sera góðar at koma út millum fólk og gleðir seg at heilsa uppá nógvu gestirnar, sum eru væntandi í morgin.
Atlantic Fair byrjar kl. 10.00 í morginárini.
Sí skránna fyri Atlantic Fair her.


text:
Tóra Pálsdóttir Isholm og Sólveig á Torvlaðnum hava gjørt samrøðuna
Tað kann ofta tykjast strævið at vera ung í Føroyum, av tí at vit eru so fá, og tað er ringt, at flest øll vita, hvør tú ert, og hvat tú fæst við. Men hvussu er tað at koma aftur til Føroyar eftir at hava verið burtur í eitt ár og sæð ein annan heim enn ta lítlu bobluna, sum vit liva í?
16 ára gamla Anna Sofía Skoradal er akkurát komin aftur til Føroyar eftir at hava verið á eftirskúla í Danmark í eitt ár. Hetta eftirskúlaárið hevur broytt og ment hana uppá nógvar mátar. Hon er farin at keypa í endurnýstlu-handlum, hon hevur upplivað Christiania og er farin frá at vera tjóðveldisfólk til at vera anarkist. Alt hetta hevur gjørt, at hon hevur ringt við at venja seg við at vera í Føroyum aftur. Hon heldur, at Føroyar mangla ymisleika, hon hevur t.d. ikki sæð nakran “hard-core rokkara” ella ein “plastikk-perkara” í Føroyum. Hetta saknar hon nógv.


text:
Líkindini til fótbólt eru av teimum allar bestu hendan 2. páskadagin nú HB og B36 tørna saman í Gundadali. Liðini ið leika í dag eru hesi: B36: Tórður Thomsen - Andias H. Eriksen, Oddmar Færø
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað eru tvær ferðir í lívinum, at ein maður ikki skal hugsa, tá hann hevur ráð til tað, og tá hann ikki hevur.
Mark Twain


text:
Í 19. øld var tað so, at fleiri niðursetubygdir vóru grundaðar í Føroyum, og var Lopra ein av teimum.
Søgnin sigur, at írar búðu í Sunnaru helvt av Suðuroy, áðrenn víkingarnir komu til landi.
Lopra er bygd í 1834. Fyrsti maðurin, sum setti búgv, var Andreas Thomsen (1778-1853), ættaður úr Bramhúsi í Sumba og kona hansar Sunnuvá Súsanna Niclasdatter (1798-1874), ættað úr Nýagørðum í Porkeri.
Sambært manntalinum 18. august 1834. búgva 5 fólk í Lopra, hesi eru Andreas Thomsen, Sunnuvá Súsanna Niclasdatter, og 3 børn teirra.
Í 1901 byrjaðu norðmenn hvalaveiði í Lopra, her teir eisini bygdu hvalastøð. Hvalastøðin hevði ein týdningarmiklan leiklut fyri sóknina, heilt fram til 1953, tá veiðan eftir stórhvalum minkaði so mikið, at hvalastøðin lat aftur.
Í apríl 2008 búðu 101 fólk í Lopra.
Sumbiartunnilin er ímillum Lopra og Sumba. Tað eru uml. 5 km úr Lopra til Vágs.
Í 90'unum varð bora eftir olju í Lopra, oljan bleiv tó ikki funnin.
Lopranseiðið er ein náttúruperla, har er útsýni ímóti Lopranshólmi, Beinisvørð og Skúvanesi.


text:
Hjálp, eg skal uttanlands at lesa
03-08-2017
Tað eru ivaleyst mong, ið fara uttanlands at lesa eftir summarfrítíðina. BankNordik hevur tí saman við Ó skipað fyri tiltakinum "Hjálp, eg skal uttanlands at lesa", sum verður í kvøld, 3. august, í høvuðssætinum, og fríggjakvøldið, 4. august, í Spaniastovu í Klaksvík. Á tiltakinum fært tú alt at vita um eitt nú NemId, CPR nr., studning, banka- og tryggingarviðurskifti og mangt annað.
Nógv spennandi verður á skránni. Studni, Føroya Ráðgevingin, Trygd og BankNordik fortelja um viðkomandi praktisk viðurskifti, meðan til tiltakið í Havn koma lesandi úr Keypmannahavn, Aalborg, Aarhus, Odense, Onglandi og Kina at greiða frá, hvussu tað er at lesa í hesum býum/londum. Í Klaksvík koma umboð fyri Aalborg og Keypmannahavn at greiða frá. Harumframt verður okkurt leskiligt til góman frá NO12, góðir tónar at hoyra og nógvir góðir vinningar at vinna.
‹ Aftur


text:
Lívlinjan er sms-netverk hjá Amnesty. Tú móttekur tvey til trý skundmál um mánaðin.
Sum limur í Amnesty styrkir tú mannarættindini heima og úti. Tú gerst partur av heimsins størstu fylking fyri frælsi og rættvísi.
Til ber at stuðla Amnesty við eini upphædd. Peningurin fer til arbeiðið fyri mannarættindum heima og úti.
Amnesty hevur ta sannføring, at hvør einstaklingur kann gera mun, at hvør undirskrift, bræv og SMS telur, og at vit saman kunnu broyta heimin.
Títt hondskrivaða bræv, saman við hundratals øðrum brøvum, kunnu bjarga lívum. Tú kanst luttaka á einum av skrivi-tiltøkunum kring landið, ella skipa fyri tínum egna tiltaki.
Vit raðfesta at ráðgeva og svara spurningum hjá fólki um mannarættindi. Eisini koma vit fegin út á skúlar og til onnur tiltøk at halda fyrilestar um mannarættindi. Vit kalla hetta undirvísingartænastan.
Um tú hevur fyrispurningur, kanst tú seta teg í samband við okkum á tel 235817 ella við at senda ein teldupost til katrin@amnesty.fo.


text:
Tá danska fólkatingið í juni 2012 samtykti við lóg, at gera eitt vígsluritual til vígslu av samkyndum og harvið innføra við lóg, at fólk av sama kynið kunnu vígast í donsku fólkakirjuni, tá fleyt bigarið yvir hjá kenda danska journalistinum,
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er ikki støddin, men vøksturin, ið telur"
Einstein


text:
Reyðkollur (lat. Carduelis flammer L; da. Gråsisk) er heldur minni enn steinstólpa. Á sumri er hann grásprøklutur á kápuni, hvítur við gráum strikum í neðra; veingirnir eru dimmir við hvítari rond; skallin er glitrandi reyður; steggin er eisini reyður á bringuni og drunninum. Um veturin er bøgan brúnlig, har sum hon var hvít, og oman á skallanum. Hann eigur í norðanlondum, eitt nú Íslandi og Noregi. Um veturin flytur hann seg suður, men summir verða eftir, og í kava leita teir at húsum eftir føði. Hann er sera spakur fuglur. Í Føroyum síggjast teir stundum, mest vár og heyst; hent seg hevur, at teir hava klakt og fingið ungar.
Ein maður hevði fangað ein og bar mær hann. Eg slepti honum í skúlastovuna. Skjótt var hann so spakur, at hann setti seg á hondina á skúlabørnunum. Og bæði eg og børnini vóru ofta bilsin við at síggja, hvussu væl hann ansaði eftir tí, ið viðurfórst inni, og hvussu væl hann dugdi at skyna á og vara seg, um vit nú og tá ætlaðu at lumpa hann. Okkum tykti, at hann var líka vitugur sum ein klókur hundur. Stuttligt kundi verið at skrivað nøkur dømir um vit hansara, men her er ikki rúm til tess.
Úr: Mikkjal á Ryggi: Fuglabókin, Dýralæra II. 1951.


text:
Hoyri eina rødd úr føgru framtíð
Morgunrøddin er eins og silvurdøgg.
Og sum karusell hon ger meg í ørviti,
Tá eg leypi upp avstað á dreymaflog.
Tú alfagra mín framtíð
Verð ei óð við meg,
Verð ei ónd við meg,
Mín goða framtíð.
Frá tí reinasta uppruna
Til føgrustu framtíðar
Nú byrji eg ein veg
Tann langa veg til tín.
Hoyri eina rødd út føgru framtíð
Hon kallar meg inn til eitt frálíkt land.
Hoyri røddina,
hon spyr meg strangliga
hvat eg í morgun havi gjørt
Niðurlag
Svørji eg vil blíva betri
Aldrin fari eg frá vininum í neyð
Hoyri røddina, og fari eftir vegnum,
ið einki spor hevur á sær


text:
Bussurin steðgaði ikki, segði hann við grátrødd. Vit royna altíð at vera í góðari tíð hava lært tann 7 ára gamla, hvar stoppistaðið er, vit fylgja honum á stoppistaðið, tá ið hann skal í skúla, eg hevði fylgt honum hagar eisini í morgun.
So stendur hann har við síni stóru tasku og bíðar í skýlinum í myrkri klokkan hálvgun átta á morgni. Og so pínadoyð koyrir bussurin bara framvið? Álvaratos kann sjaførurin ikki skeita inn í skýlið, væl er drongurin bara 7 ár og væl er tað ikki ljóst klokkan hálvgun átta, men tú góðasti, sum tað var synd í honum.
BUSSUMENN!! hyggið inn í skýlið áðrenn tit drøna framvið! Hann stóð also heldur ikki og krógvaði seg, men stóð afturundir fyri vindinum.
Hetta var fimmarin á Landavegnum í morgun.


text: Viðfest er innbjóðing til Junior/Senior og Masters svimjikapping í Klaksvík, leygardagin 13. mars 2010. Ein ørvísi svimjistevna, har juniorar og seniorar svimja innleiðandi riðlar í 50 metra greinunum í morgunin, umframt beinleiðis finalur í 100, 200 og 400 blandað. Og har Masters so seinnapartin kappast í 50 og 100 metra greinunum, við “útskiljingsfinalum” hjá juniorum og seniorum inn í millum. Masters kappast í aldursbólkum á 5 ár frá 25-29 ár og uppeftir, meðan seniorkappingin er “opin” og juniorkappingin er fyri allar aldursbólkar undir senior. Kravtíð er ásett til seniorar og juniorar, um at kunna svimja í mesta lagi 7 sekund frá føroyska metinum í teimum 50 metra kappingum sum tey luttaka í, og so annars frítt at kunna luttaka í blandað. Tilmeldingin skal vera inni í seinasta lagi 10. mars 2010.


text:
Landskassin hevur fyrstu seks mánaðirnar í ár fingið í alt 659 mió. krónur í MVG av innflutningi. Tað vísir ein nýggj MVG-uppgerð hjá TAKS. Sama tíðarskeið í fjør fekk landskassin 613 mió. krónur. Sostatt eru inntøkurnar frá innflutningsmvg øktar 46 mió. krónur sammett við fyrstu seks mánaðirnar í fjør.
Øktu MVG inntøkurnar gera sítt til, at samlaðu innflutningstølini hjá landskassanum eru hægri higartil í ár samanborið við í fjør. Landskassin hevur higartil fingið 769 milliónir krónur inn í ymiskum innflutningsgjøldum sammett við 722 milliónir krónur í fjør. Innflutningsgjøld eru punktgjøld, innflutningsmvg og toll avgjøld.
Eisini umsetningsgjøldini eru hægri í ár. Leggja vit øll umsetningsgjøldini saman, hevur landskassin fingið 109 milliónir krónur inn higartil í ár. Fyrstu seks mánaðirnar í fjør fekk landskassin 97 milliónir krónur inn. Sostatt er talan um eina øking við 12 milliónum krónum fyrstu seks mánaðirnar í ár. Umsetningsgjøldini eru brennioljugjald, framleiðslugjald, skrásetingargjald og ferðaavgjald.


text:
Naan Breyð
Tú skal brúka:
25 gr. Ger
1 tsk. Sukur
500 gr. Hveitimjøl
1 ½ tsk. Salt
125 ml. Jogurt
1 rørt Egg
5 spsk. Smelta Smør
2 spsk. Sesamfræ ella birkis
1. Rør gerina í 5 spsk av lunkaðum vatni og rør sukrið uppá. Lat tað standa í 5 min.
2. Koyr mjøl og salt í. Skal sýlast í stóra skál. Ger eina kullu í miðjuna.
3. Blanda ger við jogurt og egg, og stoyt tað í mjølið.
4. Síðani 5 spsk. av heitum vatni og rør alt saman til eitt bleytt deiggj
5. At enda verður smørið elt væl í deiggi í einar 15-20 min.
6. Legg eitt fuktigt klæði út yvir og set at heva í 1 tíma.
7. Deil deiggi í 8 stykkir og rulla til kúlur og rulla síðan út tó ikki alt ov tunt.
8. Legg breyðini á bakipappír og lat heva undir klæði í 15 min
9. Beint áðrenn breyðini verða bakað verður smør penslað á og sesam ella birkis stroyt útyvir.
Bakast : 230 gradir og 10-12 min


text:
rannvá Næs Hoydal er fødd 25. november 1993.
Rannvá hevur gingið til drama í sjey ár og dámar eisini væl at skriva. Hon byrjaði longu sum smágenta at fortelja søgur, teknaði myndir og fekk mammuna at skriva søguna, av tí at hon ikki dugdi at skriva sjálv.
Rannvá fær mangan íblástur til at skriva úr náttúruni. Henni dámar at ganga úti í sól og regni og liva seg inn í leiklutirnar hjá persónunum í søgunum ella støð, har søgan fer fram. Tónleikur er eisini týðandi fyri at fáa íblástur til at lýsa kenslur.
Tá ið KT-depilin skipaði fyri søgukapping í 2008, vann Rannvá kappingina. Dómsnevndin var samd um, at hon var ein framúrskarandi rithøvundur.
Søgan um vampýrdrongin er fyrsta bók hennara á prenti.
Útgávur:
2009 7 dagar í helviti
2010 Ódjórið í Vencil 8
2013 Mjørki í Vencili nr. 13
2016 Holið í vencili 17/2016
Viðtal:
Tað er stuttligt at skriva søgur. Strok nr. 5/2008
Eilen Anthoniussen: Eg skal verða rithøvundur. Sosialurin 29. mai 2009
Búi Rouch: Tá Búi Rouch møtti Rannvá Hoydal. Mess 9/november 2009


text:
Myndatøka 2017
Martin Sirkovsky kemur at taka myndir her tann 2. nov kl 09.30
Nærri boð seinni
Vinarliga foreldraráðið .
Kunningarskriv heysti 2017
Skrivstovan 302430 el 287150
Glottin 287130, Strálan 287140
Ljósið 287160, Glæman 287120
t-post mirjamj@torshavn.fo, ,heimasiðan:.solareygad.com
Kunningarskriv fyri Dagstovnin Sólareygað fyri
seinnu hálvu 2017 .
Fríggjadagin 29. Sep. Ráðleggingardagur
Hendan dagin er stovnurin stongdur
Hósdagin 26. Okt. Kl 19 Felags foreldrafundur
Hósdagin 30. Nov. kl 15.30 -17 Foreldur og børn gera jóladekorationir.
Fríggjadagin 8. Des. kl. 15 til 18. Jólahugni, jólatræð, lucia.
Vit hava stongt millum jóla og nýttár, men ein stovnur i Tórshavnar kommunu er opin hesar dagar.
Vinarliga Mirjam Johannesen, leiðari.
Ráðleggingardagur
Góðu foreldur.
Í samband við, at vit hava
ráðleggingardag
mánadagin tann 29.maj 2017,
so hava vit stongt hendan dagin.
Hesuferð hava vit hava valt, at fáa Kitty May Ellefsen at leiða dagin fyri okkum. Hon fer m.a. at kunna okkum um Positiva sálarfrøði og treytir fyri motivatión og trivnað.
Hetta verður heilt vist spennandi.
Vinarliga
Mirjam Johannesen, leiðari.
Vit hugsa um okkara umhvørvið
Góðu foreldur
Í samband við at vit og Tórshavnar kommuna sum heild hevur fokus á umhvørvi í hesum døgum, hava vit valt at gera nøkur átøk, til frama fyri at verja umhvørvið.
OKKARA FYRSTA MÁL ER AT BRÚKA MINNI PLASTIK!
Tad inniber at :
-
Øll børnini hava ídag fingið hvør sín ryggsekk til skitin klæðir.
Hesin ryggsekkur skal so ferðast imillum stovn og heim....og tað er sera týdningarmikið at tit minnast til at koma aftur við honum hvønn dag!!
-
Vit hava tikið teir bláu skógvarnar burtur..... so ístaðin fyri at tit lata tykkum í plastik- skógvar, verða tit biðin um at lata tykkum úr skónum, tá tit koma við og heinta tykkara børn.
“Vit hava jú bara jørðina til láns frá okkara forfedrum og mugu tí varðveita hana væl til okkara børn.”
Vónandi taka tit væl ímóti hesum átøkum.
Vinarliga starvsfólk í Dagstovninum Sólareygað.
Sera áhugaverdur felags foreldrafundur 17. Mai. :-)
Góðu foreldur
Vit vilja ynskja tykkum vælkomin til ársins felags foreldrafund, har Anne Brodersen og Mads Brodersen fara at halda fyrilestur fyri okkum um hvønn týdning rørslur hava á barnsins menning, felagsskap og trivnað.
Anna Brodersen hevur millum annað skrivað bøkurnar “Grundmotorik” og “Brug din krop” og staðið á odda fyri stóru donsku kanningini “Tidligere indsats”.
Mads Brodersen hevur stovnað “Vends Motorik og Naturskole”. Mads er útbúgvin náttúruvegleiðari, motorikvegleiðari og hevur PD í ungdomsnámsfrøði. Hann hevur meira enn 20 ára royndir innan sítt økið og innan sosiala og almenna námsfrøði, har hann brúkar náttúruna sum amboð.
Dato: 17 mai 2017
Kl.: 19 – 21
Stað: Skúlin við Løgmannabreyt
Vit gleða okkum at síggja tykkum
Vinaliga heilsan Leiðararnir
Uppskrift uppá mandlur í ovn
Eftir áheitan frá nógvum foreldrum, leggi eg " uppskriftina" uppá mandlir í ovn.
tað eru nógvir ymiskir mátar at gera hetta, her er so tann mátin eg plagi at gera.:
Mandlur í ovn.
Legg mandlurnar á blot, í heitt kóka vatn.
Koyr salt í vatni.
Lat mandlurnar liggja i vatninum í ca. hálvan tíma.
Lat vatni síðani renna frá.
Mandlurnar og t.d. græskarkjarnur, sesamfrø og sólkjarnur verða lagdar á eina bakarovns skuffu.
Kryddra væl við grovum salti, hvítleyk salti og t.d oregano.
Bakast í ovni á 130 gr í uml ein tíma til 1 ½ tíma. ( til mandlurnar eru broysknar)
Sker dadlur í smærri bitar og vend tað í, tá nøturnar eru kølnaðar.
Væl gagnist
vh Mirjam Johannesen
Vit fylla 12 ár , hip hip hurra!!
Skrivstovan tlf 302430/287150
Mail mirjamj@torshavn.fo
Glæman tlf 287120 , Strálan 287140
Glottin 287130 Ljósið 287160
Góðu foreldur!
Fríggjamorgunin 24. Feb halda vit
12 ára føðingardag.
Vit hava morgunmat sum vanligt, men gera tó meira burturúrJ
Morgunmaturin er frá kl 07.45 til kl 09. 30.
09.30 fara vit uppá gólv og øll foreldur eru vælkomin við.
Vit fara at kvøða :
-
8 vers av Sigmundskvæðinum
-
Burtur á heiði.
-
Veturin kom við kulda og kava.
hvussu fáa tit fatur í okkum?
Soleiðs fáa tit fatur í okkum ::
Skrivstovan: 302430/ 287150,
Glæman: ( vøggustova) 287120
Glottin: (barnagarður) 287130
Strálan : ( vøggustova) 287140
Ljósið: ( barnagarður) 287160
Okkara heimasíða er: www.solareygað.com
Okkara mail adr er: mirjamj@torshavn.fo
Okkara facebook síða eitur : Dagstovnurin Sólareygað,
(Um tit ynskja at fylgja við har, mugu tit inn á dáma síðuuna fyrst :-)
Vinarliga Mirjam Johannesen, leiðari.
Jókadekoratiónir
Góðu foreldur.
Hósdagin 26.nov.
ímillum kl 15. og 16.45.
hava vit tí árligu hugnaløtuna,har tit fáa høvi at gera eina jóladekoratión, saman við tykkara barnið.
Vit hava gran, leir og ymiskt pynt úr náttúruni.
og tit mugu minnast til at hava eina skál at gera dekoratiónina á og stearinljós.
Vit gleða okkum at síggja tykkum.
PS: Tað ber bert til at gera eina dekoratión til hvørt barnið ,sum gongur i Sólareygað.
Vinarliga starvsfólkini
Kunningarskriv heyst 2015
Kunningarskriv til foreldrini.
21. oktober. Kl. 19 Felags foreldra fundur. Vit møtast úti á Flognum eina løtu har vit m.a tosa um okkara kostpolitik og Poula Eidesgaard kemur i stuttum at greiða frá matspillu. Aftaná fara vit inn á heimastovurnar, har starvsfólki greiða tykkum foreldrum frá hvat tey arbeiða við inni á stovunum.
27 okt. Kl. 09.30. Amy og Eydna koma at taka felagsmyndir. Ikki einstaklinamyndir!
9. november. Vit hava ráðleggingardag og í ti sambandi er stovnurin stongdur.
26. november. Vit gera jóladekoratiónir.( nærri kunning seinni).
16. desember Jólahald frá kl 16. Lucia, sjónleikur o a.
Sólareygað hevur stongt ímillum jóla og nýttár, men ein stovnur í Tórshavnar kommunu er opin. Í ár er tað so Býlingshúsið í Maritugøtu, sum hevur opið. Nærri kunning um hetta seinni.
Hvussu fáa tit fatur í okkum?
Mail. adr mirjamj@torshavn.fo
heimasíðan: www.solareygad.com
Vit hava somuleiðis eina síðu á Facebook, sum kallast : Dagstovnurin Sólareygað,
(um tit ynskja at fylgja við har eisini, mugu tit fara inn at dáma síðunaJ)
Tórshavnar kommuna hevur broyttar avtalur í mun til telefonhald. Tí fara tey í næstum at taka IP telefonirnar niður (tað eru tær sum byrja við 30) og ístaðin koma vit at brúka fartelefonir... Men so leingi IP telefonirnar virka, aktivera vit ikki fartelefonirnar á stovunum.
Okkara núverandi og komandi telefonnummur:
Skrivstovan: 302430/ 287150,
Ljósið: 302439/ verður í næstum broytt til 287160
Glottin: 302440/ verður í næstum broytt til 287160
Glæman: 302441/ verður í næstum broytt til 287161
Strálan : 302442/ verður í næstum broytt til 287161
Vinarliga Mirjam Johannesen, leiðari.
Millummálin vika 9, 10, 11 og 12. Mars 2016
Matarætlan fyri mars 2016
Vika 9. Ljósið
Havragrýn
Aspargessuppa v/flutes
Rugbreyð v/smyrjiost
Bakað eplir, gularøtur og broccoli
Bollar
Vika 10. Glottin
Havragrýn
Tomatsuppa v/fullkornsskrúvum
Rugbreyð v/ost og piparfrukt
Bakað eplir, gularøtur, og broccolli
Bollar
Vika 11. Glæman
Rugfras
Fesk súpan v/kjøt-og mjølbollum og suppuhornum
Kanelbreyð
Jogurt v/melón og súreplum
Bollar
Vika 12. Strálan
Havragrýn
Knekkbreyð v/rosinum
Aspargessuppa v/fullkornsflutes
Rugbreyð v/smyrjiost
Pastasalat v/skinkustrimlum og majs
Millummálin viku 45,46,47 og 48
Til tykkara kunning fara vit framyvir at leggja skránna fyri millummálan inn á hesa síðuna.:-)
Vika 45 :
2. nov.: Blanda kornflakes og havragrýn.
3. nov.: Asparges suppa v fuldkorns flute
4. nov.: Jogurth v mysli
5. nov.: Rugtrýkantar
6. nov.: Grahamsbollar
Viku 46.
9. nov: Ráðleggingardagur
10.nov.: Kanel breyð.
11. nov: Blanda kornflakes og havragrýn.
12. nov.: Havragrýns bollar v pikant smyrjiost
13. nov : Eplir og gularøtur í ovn.
Vika 47.
16. nov: Havragrýn og rosinur
17. nov. : Pylsubreyð
18. nov.: Knekk breyð v frukt
19. nov.: tomatsuppa v fullkorns skrúum
20. nov.: Fullkorns bollar
Vika 48:
23. nov Kornflakes og havragrýn, blanda
24. nov. Sandvich bolla v ost og agurk
25. nov. Rugbreyð v frukt
26. nov. Kanel/surelplabreyð v rosinum á...
27. nov. Eplir , gularøtur og broccoli i ovn
Millummálin viku 41,42,43 og 44
Til tykkara kunning fara vit framyvir at leggja skránna fyri millummálan inn á hesa síðuna.:-)
05.okt Havragrýn
6. okt. Aspargerssuppu v grov flute
7.okt. Rugbreyð v smyrjiost
8 okt. Kanelbreyð
9. okt Fuldkorns bollar
12. okt Kornflakesog havragryn blanda saman
13. okt Rugbreyð v livradeiggj og agurk
14. okt Eplir , gularøtur, agurk
15. okt. Jogurth v melón
16. okt. Grahams bollar
19. okt. Rugfras
20. okt. Knekkbreyð v frukt
21. okt pizzasniglar
22. okt. Rug trýkantar
23. okt. Grovbollar
26. okt Havragrýn
27. okt. Tomatsuppa v fultkorns skrúum
28. okt Rugbreyð v ost og piparfrukt
29. okt Eplir , gularøtur og broccoli
30. okt Gularóta bollar
Vit eru á facebook!!!
Nú eru vit eisini a Facebook. finn síðuna " dagstovnurin Sólareygað", Trýst á dáma og tú ert við! Bjóda síðani ommu og abba og øðrum áhugaðum við :-)
Uppskrift
Grýturættur 4-6 fólk
Ca.1 kg kjøt
1 leyk
2 tsk karry
2 tsk paprika
2 tsk chili
2 oksaterningar
1 bl ananas
1 bl majs
1 bl konc. tomatpuré
1 pk róma ( 2,5 dl )
Svitsa kjøtið og koyr so alt í uttan majs og ananas og lat kókað eina løtu ,hita majs og ananas´í grýtuni til síst.
Rís og flutes afturvið , vælgagnist :)
Total Solar eclipse
Góðu foreldur nú styttist til
20 marts, og harvið til fulla sólarmyrking í Føroyum.
Hjá okkum verða ongin børn hendan dagin , øll hava frí.
Børnini gleða seg sera nógv til hesa stórfingnu hending og vit vóna øll, at sólin fer at vísa seg frá síni allarbestu síðu .:-)
Kringvarpi við Finnur Koba hevur verið heruppi og tosa við fleira av teim elstu børnunum... Har børrnini hava tosa um fyribrigdi og víst hvat vit hava gjørt i samband við sólarmyrkingina. Hetta verður víst fyrrapartin á sjálvum sólarmyrkingar degnum..
Total Solare clipse
Góðu foreldur nú styttist til
20 marts, og harvið til fulla sólarmyrking í Føroyum.
Henda dag, tá ið meira enn 8000 fólk valfarta til Føroyar, fyri at uppliva Total Solar Eclipse 2015, er Dagstovnurin Sólareygað og aðrir dagstovnar i TK opnir, sum vanligt.J
Eg fari tó at heita á tykkum foreldur, ið kunna vera saman við tykkara børnum, henda fyrrapart - um at vera tað.
Grundin til hesa áheitan, er fyrst og fremst at tað er sera umráðandi at verja eyguni, í meðan sólarmyrkingin stendur uppá (frá 8:38:50 til 10:47:38)... Ja tað er so týdningarmikið, at um ein starir at sólini, uttan verndarbrillur, kann ein missa sjónina beinanvegin.
Sum leiðari haldi eg, at tað er ein sera stór arbeiðsuppgáva, at leggja á míni starvsfólk, at tey hava ábyrgdina av, at børnini í Sólareygað hava verndarbrillur á, alt tíðarskeiðið, ið sólarmyrkingin stendur uppá (vit tosa um meira enn 2 tímar.)
Brot úr faldara:“Fólk, sum hava sæð eina fulla sólarmyrking, tá ið klárt er í veðrinum, vita at siga, at talan er um stórbæra uppliving. Sagt verður at nógv fólk verða stórliga rørd av hendingini, helst tí at mannalívið hesa løtu verður sett í perspektiv.”
“Tað er ógvuliga umráðandi at verja eyguni, tá ið sólarmyrking er. Hygg altíð at fyribrigdinum ígjøgnum góðkendar verndarbrillur. Star ikki at sólini við berum eygum og hygg aldri at sólini í kikara, tí tá kanst tú missa sjónina beinanvegin. Bara meðan myrkingin er full, er ráðiligt at eygleiða fyribrigdið við berum eygum. ”
“Myrkingin byrjar við, at rondin á mánanum kemur inn yvir sólskivuna. Í Havn verður tað 8:38:50 hetta verður nevnt fyrsta kontakt..... Klokkan 10:47:38 er mánin aftur leysur av sóleyganum – og myrkingin er av.”
Sum sagt, so hava vit opið sum vanligt. Og eg veit væl, at ikki øll foreldur hava møguleika at hava frí. Tó vanti eg, at ein stórur partur av børnunum verða heima henda morgun, og tað fer at lætta um ábyrgdina, hjá mínum starvsfólkum J
Fyri at eg kann gera skema fyri hendan dagin, má eg vita nágreiniliga hvørji børn koma.
Fyllið tí niðanfyri standandi lepa út og latið stovuni hann aftur, áðrenn fríggjadagin 13.marts.
Vinarliga Mirjam Johannesen , leiðari J
Klipp lepan av her og set ein kross_ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _
Navn á barnið: Barnið kemur sum vanligt Barnið kemur aftaná kl. 11 Barnið frí___
_______________________________________________________________________________________
Barnaútvarpið v Jonnu fritsdóttir Joensen
Barnaútvarpið
9. marts
Ídag var barnaútvarpið og vitjaði okkum, tað var Jonna sum kom niðan at práta við nøkur av okkara børnum um td sangin “ Másin sigur pli pli pli”
Hendan sendingin verður send i barnaútvarpið fyrstu ferð mánamorgunin 2. marts
Tey sum vóru og tosaðu og sungu fyri Jonnu vóru:
Nichala, Elin; Fróði, Jógvan, Hildur, Unnur, Armgarð, Bjørt og Anna Sofía.
Vh Annika, Ingun og Mirjam
Kunningarskriv 09.feb
Dagstovnurin Sólareygað fyllur 10 ár í jan/feb 2015.
Í tí sambandi hava vit okkurt serligt hvønn dag í viku 7 .
Mánadag 09.02
Kl 07.30 til 09.30 Felags morgunmat fyri børn og foreldur.
Kl 08. 00 . Børn úr kommunuskúlanum koma at framføra 3 sangir.
Kl 09.45: Ævintýrferðin verður sýnd fyri okkara børnum
Týsdag 10.02:
Vit bjóða Ternuryggi og Undir Brúnni til sjonleikin Klintrimús , sum okkara 6 ára gomlu Pisur fara at framføra
Mikudag 11.02:
Kl 10 Rógvi Dam kemur at fortelja søgur fyri okkara børnum.
Hósdag 12.02:
Kl 10: Starvsfólk/ vit spæla sjónleik og dansa fyri okkara børnum
Fríggjadag 13.feb.
Opið hús við morgunmati... frá kl 09 til kl 12.
Tit,sum vit á ein ella annan hátt samstarva við, eru hjartaliga vælkomin.
Kl 10. Okkara børn syngja 3 sangir.
Kl 10.30 Døgg Nónsgjógv og Allan koma at syngja
Vit gleða okkum sera nógv
Vinarliga
Mirjam Johannesen tlf 302430/287150, Ljósið 302439, Glottin 302440, Glæman 302441, Strálan 302442
foreldrafundur , 6. nov.
Felags foreldrafundur
Hóskvøldið 6. nov kkl 19.00 emur Bjørghild Djurhuus at halda ein fyrilestur fyri okkum, sum kallast:
Eru vit fyrimyndir?
Eftir áhugaverda fyrilesturin og kjaki fara vit at velja foreldra ráð....
Vit gleða okkum at siggja nógv foreldur
Boð til foreldur
Felagsmorgunmaturin:
Felagsmorgunmaturin byrjar ikki aftur fyrrenn eftir heystferiuna.
Morgunmaturin er frá kl 07.45 til 09.00 ( kl 09.15 verður rudda av)
Hvønn fríggjamorgun kl 09.30 møtast børn og starvsfólk á Flognum til eina felags sangløtu.
Vit hava valt at navngeva okkara barnabólkar soleiðis :
Gimsteinar: tey yngstur vøggubørnini. Hesi skulu vit taka hánd um eins og gimsteinar, so teir kunnu mennast og fáa rúm og møguleikar at mennast optimalt.
Rúmdarsteinar: tey eldru vøggubørnini… Hesi skulu hava møguleikar útfrá tryggum karmum at fara út í rúmdina, fyri at kanna hvat hendir úti i stóru verð..
Halastørnur – 3 ára gomul: Sum 3 ára gamal, er gott at kunna vera hali, og hava møguleikar at eygleiða hini.
Gongustjørnur – 4 ára gomul: Sum 4 ára gamal, eru børn tilreiðar á egnum beinum at ganga og uppliva ymiskt.
Stjørnuskot – 5 ára gomul: Sum 5 ára gomul, gerast klár/búgvin til at skjótast víðari inn í lívið. Gerast klár til at klekjast út sum pisur.
Pisur - 6 ára gomul: Sum 6 ára gamal ert tú vorðin ein sjálvbjargin og búgvin granskari, sum við forvitni ynskir at sleppa á eina læruríka kanningarferð, saman við øðrum granskarum .
vinarliga vit øll, her har sólin skal verma barna-sálina……. ……….
Sólljósið, Sólglæman, Sólglottin, Sólstrálan :-)


text:
Gera kort virkið
Tá tú hevur móttikið eitt VISA/Dankort ella eitt MasterCard, er tað sera týdningarmikið, at tú gert kortið virkið beinanvegin.
Soleiðis gert tú títt kort virkið
- Í Suðuroyar Sparikassa hava allir kundar eitt kundanummar. Vinaliga finn títt persónliga kundanummar, ið tú finnur á tínum kontuavritum. Kontuavrit síggjast í skjalagoymsluni í Netbankanum.
- Ring til Nets á tel 0045 44897350.
- Trýst kortnummarið , enda við #. Kortnummarið er tey 16 tølini, sum standa á forsíðuni á kortinum.
- Trýst kotuna fyri at gera kortið virkið, enda við #. Kotan er 0 + fýra tey síðstu tølini í tínum persónliga kundanummari.
- Eftir hetta fært tú boðini: "Kortet er nu aktiveret".
Nú kann kortið brúkast í sjálvtøkum, handlum og á internetinum.


text:
Undan 4. umfari í Effodeildini: HB – B36 So verður brak aftur í Gundadali. 2. Páskadag kl. 15.00 bresta grannarnir í Gundadali saman. Nú skal fyrsta stikkið í slagnum um Havnina avgerast. Eftir fjórðngsfinalurnar í Løgmanssteypinum er greitt, at
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er ikki støddin, men vøksturin, ið telur"
Einstein


text:
30 útbúgvin sum vegleiðarar í støddfrøði
mentan20-09-2017 - 22:27 - Jóanis Nielsen
MMR skrivar:
- Nýggja útbúgvingin er ein liður í menningini av fólkaskúlanum. Hon er eitt framstig fyri støddfrøði sum lærugrein – og sanniliga eisini fyri næmingarnar í føroyska fólkaskúlanum.
Tað sigur Jenny Lydersen, undirvísingarleiðari í Mentamálaráðnum, sum hevur verið toghaldari á nýggju vegleiðaraútbúgvingini í støddfrøði.
(greinin heldur fram undir myndini)
Myndatekstur: Jenny Lydersen, undirvísingarstjóri á Mentamálaráðnum, ynskti nýggju vegleiðarunum blíðan byrð og at teirra arbeiði má verða til gagns fyri skúlarnar - og næmingarnar.
Tað var seinnapartin í dag, 20. september, at 30 lærarar fingu prógv, tí tey hava lokið útbúgving sum vegleiðarar í støddfrøði. Talan er um eina diplomútbúgving, sum Mentamálaráðið hevur skipað fyri í samstarvi við danska professiónsútbúgvingarstovnin, UCC.
Nýggju vegleiðararnir starvast sum lærarar í skúlum kring alt landið – flestu teirra í fólkaskúlanum og onkur á miðnámi. Tey skulu framyvir í høvuðsheitum verða vegleiðarar hjá øðrum støddfrøðilærarum og hjá sínum skúlaleiðslum. Tey skulu tó eisini vegleiða viðvíkjandi undirvísing hjá næmingum við serligum avbjóðingum innan støddfrøði.
Jenny Lydersen fegnast um leistin, útbúgvingin er skipað eftir, tí vegleiðararnir fara nú út um landið at bera sínum starvsfeløgum og leiðslum nýggjastu vitanina og nýggjastu arbeiðshættirnar. Tað ger, at ringarnir av útbúgvingini spjaða seg ógvuliga víða og koma soleiðis sera nógvum næmingum til góðar, sigur hon.
Mentamálaráðið hevur áður skipað fyri eftirútbúgvingum fyri lærarar innan lesing og innan serøkið, og nú átti støddfrøðin tørn.
- Støddfrøði er ein stór lærugrein, sum er broytt nógv seinastu árini. Frá mest at arbeiða við tølum er nú talan um eina nýggja tilgongd til støddfrøði, greiðir Jenny Lydersen frá og vísir á hugtøk sum “námsfrøðilig støddfrøði”, "talblindni" og ymisk støddfrøðilig læriamboð.
Vegleiðaraútbúgvingin í støddfrøði er bæði faklig og námsfrøðilig, og hon er bygd á nýggjastu vitanina innan støddfrøðisliga læring. Tey lesandi hava millum annað ognað sær førleikar í at menna og halda við líka eina eftirmetingarmentan í støddfrøði, at taka stig til og menna fakliga orðaskifti í støddfrøði á skúlanum og skipa arbeiði við atliti til at menna støddfrøðiundirvísingina í skúlanum. Ætlanin er, at nýútbúnu vegleiðararnir skulu fremja og integrera støddfrøðivegleiðing í dagligu undirvísingini og virksemi skúlans.
(greinin heldur fram undir myndini)
Myndatekstur: Rigmor Dam, landsstýriskvinna, segði, at fortreytin fyri samfelagsligari menning er, at vit fyrst fáa høvi at mennast sum einstaklingar, og at vit tí taka av menningini, tá høvið býðst. Hon handaði síðani prógvini.
Landsstýriskvinnan í Mentamálum, Rigmor Dam, handaði prógvini seinnapartin. Hon vísti í røðu síni á týdningin av, at vit sum einstaklingar menna okkum alt lívið, tí tað er grundarlagið undir at menna og flyta alt samfelagið.
Útbúgvingin hjá støddfrøðivegleiðarunum byrjaði á vári 2014 og endaði við ritgerð undan summarferiuni nú í ár. Útbúgvingin er á tilsamans 60 ects.


text:
Suðuroyar Sparikassi stuðlar B36
Suðuroyar Sparikassi og B36 hava undirskrivað eina tvey ára stuðulsavtalu, sum inniber, at Suðuroyar Sparikassi verður stuðul hjá ungdómsvenjarunum í B36.
Andrass Thomsen umboð fyri B36 gleðist um avtaluna:
- Fyri okkum merkir tað nógv, at hava góðar samstarvspartar í vinnulívinum. Stuðulin ger stóran mun fyri okkara arbeiði, sigur Andras Thomsen, umboð fyri ungdómsnevndina í B36.
Eisini Rúni Heðinson, kundastjóri í Suðuroyar Sparikassa
gleðist um avtaluna:
- Vit í Suðuroyar Sparikassa eru fegin um at vera stuðul hjá ungdómsvenjarunum í B36, tí at B36 er eitt virkið felag við nógvum íðkarum í ungdómsdeildini, og B36 ger eitt megnar arbeiði innan hetta øki, sum gagnar børnum og ungdómi – okkara framtíð, sigur Rúni Heðinson.
Samstundis verður Suðuroyar Sparikassi enn meira sjónligur í Havn.


text:
Vit hava gjørt eitt konsept til at menna starvsfólk við praktiskum venjingum og avbjóðingum. Okkara førleikar at geva starvsfólkum avbjóðingar, har tey “fara út um trygdargeiran” eru persónliga gevandi og mennandi fyri virkið.
Vit seta eina toymismenningarskrá saman eftir ynski og tørvi hjá virkinum. Við okkara drúgvu royndum at arbeiða við starvsfólkamenning í praksis, vegleiða vit um eina skrá. Við støði í HPT-fyrilestri skipa vit fyri praktiskum venjingum, har vit eygleiða og eftirmeta luttakaranar.
Onnur faklig innlegg kunnu vera partur í skránni.
Ein starvsfólkdag kann eitt tema, sum virkið arbeiðir við, vera partur í skránni., t.d. trygd, optimering av arbeiðsgongdum, virðisgrundarlag o.a.
Virðisgrundarlagið hjá virkinum er ofta partur av skránni. Soleiðis gera vit virðisgrundarlagið livandi, so tað festir seg í upplivingum.
Við orðunum hjá Kierkegaard í huga,
Soleiðis hugsa vit eisini at okkara frálæra kjølfestir seg.
Hevur virkið einki formaliserað virðisgrundarlag, kunnu vit saman við starvsfólkunum menna eitt virðisgrundarlag,
Praktiskar venjingar
Luttakararnir skulu loysa ymiskar praktiskar uppgávur, ið stimbra samskiftið og samstarv. Uppgávurnar kunnu vera at byggja konstruktion, loysa logiskar uppgávur, spurningar, samstarva um at finna fram til uppgávurnar.
GPS Adventure
Uppgávan er at styrkja samskiftið og fáa fatanina av, hvat skal til fyri at samskiftið er best/optimalt. Luttakaranir vera býttir upp í lið og kappast um at finna støð í býnum, har ein uppgáva skal loysast. Ein partur av toyminum vegleiðir tey, ið sita á einum ella øðrum stað.
Gourmettoymismenning
Toymismenning har vit fara aftur til upprunan at styrkja samstarvi. Við spennandi kulinariskum upplivingum, inspireraðar av tí norðurlendska og føroyska spískamarinum. Saman við kendum føroyskum kokkum eru okkara viðskiftafólk við í allari tilgongdini. Rávøran verður útvegað við veiðu, savnað ella heystað, og verður síðan hagreidd og virkað. Tiltakið endar við, at viðskiftafólkið velur bestu, vakrastu og mest spennandi rættir.
Alt fer fram í hugnaligum serføroyskum umhvørvi við 1. floks rávørum úr Føroyum.


text:
Umsóknarfreistin er mikudagin 22. februar 2017.
NATA er samstarvsavtala millum ferðavinnuráðharrarnar í Grønlandi, Íslandi og Føroyum. Endamálið er at menna samstarv um felags áhugamál í ferðavinnu og at styrkja ferðamøguleikarnar og mentanarliga samskiftið millum hesi trý londini.
NATA letur stuðul innan hesi øki:
1. Ferðavinnumenning og marknaðarføring
2. Ferðastuðul
NATA er serliga áhugað í verkætlanum, ið leggja áherðslu á burðadygga ferðavinnu.
Nærri upplýsingar um stuðulsmøguleikarnar fáast við at lesa vegleiðingina, sum liggur á heimasíðuni nata.fo ella við at venda sær til NATA á nata@industry.fo. Søkt verður umvegis heimasíðuna.
Umsóknarfreistin er mikudagin 22. februar 2017. Umsøkjarar fáa svar 4. apríl 2017. Stuðul kann ikki søkjast til verkætlanir og ferðir, ið eru av innan 4. apríl 2017.


text:
Mynd: Kjakið varð lívligt, tá tey 35 starvsfólkini á Vinnuvitan, Vikublaðnum og Bil.fo savnaðust á Hotel Eiði at kjakast um føroyskar fjølmiðlar. Fyrilestrahaldari var Birgir Kruse, sum hevur skrivað bókina Fjølmiðlar.
Ein privatur vinnukundi varð hin fyrsti at keypa eitt flokssett av skúlabókini Fjølmiðlar, sum Føroya Skúlabókagrunnur gevur út at brúka í lærugreinini samfelagsfrøði. Tað hendi í farnu viku, tá 35 fólk frá fyritøkunu Vinnuvitan hildu fakligt skeið og vildu kunna seg við føroyskar fjølmiðlar.
Høvundar ella ritstjórar halda vanliga fyrilestur um aktuellar bøkur og tilfar, sum forlagið gevur út. Høvundurin at bøkini var tí boðsendur at halda fyrilestur.
Fjølmiðlar er skúlabók, ið viðger dagsins miðlar og við dømum lýsir tann týdning, miðlarnir hava í okkara gerandisdegi. Ikki síðani hagfrøðiliga Árbókin kom út, hava privatir kundar keypt bøkur hjá Føroya Skúlabókagrunni. Vanligt er, at kommunurnar, ið eisini eiga skúlabygningarnar, fíggja lærubókatilfarið á hvørjum skúla. Tí er sjáldsamt, men kærkomið, at bøkur hjá Føroya Skúlabókagrunni eisini verða brúktar uttan fyri hesa ringrás.
- Vinnuvitan og Vikublaðið eru týðandi partar av føroysku miðlunum, og hjá okkum er nýggja bókin hjá Føroya Skúlabókagrunni Fjølmiðlar eitt viðkomandi og hent amboð. Á greiðan hátt varpar bókin ljós á føroysk miðlaviðurskifti og tann gerandisdag, sum vit eru partur av, sigur Magni Olsen, stjóri á Vinnuvitan.


text:
Næmingar til TAKS
VIT YNSKJA OKKUM TVEIR VIRKISFÝSNAR NÆMINGAR
Hevur tú áhuga í skatti, eftirløn, partabrøvum? Dámar tær at hjálpa og vegleiða fólki? Hvussu við vinnuskrá, mvg og roknskapi, ljóðar tað áhugavert?
Frá 1. september bjóða vit tveimum ágrýtnum fólkum at byrja sum næmingar hjá TAKS. Annar næmingurin verður knýttur at málsviðgerð av borgarum og hin at málsviðgerð av vinnuni.
Sum næmingur á TAKS fært tú fjølbroyttar royndir innan skrivstovuyrkið á fleiri ymiskum deildum. Av tí sama er neyðugt, at tú tolir umskiftiligar starvsstøður og í ávísan mun tekur ábyrgd fyri egnari læru.
Á TAKS umsita vit lógir. Arbeiðsuppgávurnar eru nógvar og fjølbroyttar, men allar krevja, at tú arbeiðir samvitskufult og við nærlagni.
Vit samskifta við nógv og ymisk fólk, so tú mást hava áhuga fyri tænastu og duga væl at samskifta. Tí er eisini gott, um tú hevur góðan málkunnleika, serliga til føroyskt og í ávísan mun til enskt og danskt. Samstundis mást tú kenna teg væl til rættis við telduna, tí alt arbeiðið á TAKS er knýtt at teldum.
Vit vilja helst, at tú hevur eina miðnámsútbúgving, men krevja tað ikki. Lærutíðin er treytað av tínari útbúgving frammanundan:
• 4 ár við fólkaskúlaprógvi
• 3 ár við FHS-prógvi
• 2½ ár við students- HF ella HTX-prógvi
• 2 ár við HH- prógvi
Læruplássið tengt at borgarum er í Klaksvík og Tórshavn, meðan læruplássið tengt at vinnuni er í Tórshavn og Saltangará, men onkur tíðarskeið fert tú at starvast aðra staðni í landinum. Í lærutíðini fert tú í skúla í Danmark at taka ástøðiliga partin av útbúgvingini.
Les meira um starvið og send umsókn á netinum á starvsportal.fo umsóknarfrei


text:
13. august 2013Nr. 107
Kunngerð um átekning og stuðul til mentanarsøgulig skip, sum broytt við kunngerð nr. 124 frá 6. desember 2016
Við heimild í § 3, stk. 1 og § 7 í løgtingslóg nr. 14 frá 28. februar 2013 um mentanarsøgulig skip verður ásett:
Kapittul 1
Átekning
§ 1. Skip, millum 5 og 300 BT, eldri enn 50 ár, og sum hevur mentanarsøguligan týdning, kann fáa átekning sum mentanarsøguligt skip eftir umsókn.
Stk. 2. Skrivlig umsókn um átekning verður send Søvnum Landsins, sum er antikvariski myndugleikin.
Stk. 3. Fyri at fáa átekning sum mentanarsøguligt skip krevst, at ánari søkir og skrivliga váttar, at skipið kann verða varðveitt sum varandi mentanarminni, og at varðveitandi átøk, viðlíkahald og møgulig umvælingararbeiði verða gjørd eftir antikvariskum grundreglum, sum varða av søguligu dygdunum hjá skipinum.
Umsókn
§ 2. Umsókn skal fevna um støðulýsing, skjalprógv og skjalatilfar um skipið, lýsing av søguliga týdninginum hjá skipinum, og hvussu ektað og eftirfarandi tað er varðveitt.
Stk. 2. Søvn Landsins ráðgeva um tey í stk. 1 nevndu krøv til umsóknina.
Verndarætlan
§ 3. Metir landsantikvarurin, at skipið kann fáa átekning sum mentanarsøguligt skip, verður verndarætlan, ið landsantikvarurin fyriskipar, gjørd fyri skipið.
Stk. 2. Verndarætlanin skal lýsa, hvussu ætlanin er at varðveita skipið sum mentanarminni. Ætlanin skal greina ítøkiliga, hvussu varðveitingararbeiðið skal fara fram, og hvussu varðveitandi átøk, viðlíkahald og møgulig umvælingararbeiði verða gjørd, harundir tíðarætlan og kostnaðarmeting.
Stk. 3. Meðan umsókn um átekning er til viðgerðar, mugu broytingar á skipinum bert verða gjørdar eftir avtalu við landsantikvarin.
Stk. 4. Tá landsantikvarurin hevur góðkent eina verndarætlan, fær skipið átekning sum mentanarsøguligt skip.
Aðrar ásetingar
§ 4. Átekning skal verða endurskoðað av antikvariska myndugleikanum 7. hvørt ár, sbr. tó § 15.
§ 5. Átekningin sum mentanarsøguligt skip verður fráboðað Sjóvinnustýrinum og lýst alment.
§ 6. Verður skipið selt, skulu Søvn Landsins hava fráboðan um hetta.
Stk. 2. Skal átekningin sum mentanarsøguligt skip varðveitast, skal nýggj váttan, sbrt. § 1, stk. 3 latast Søvnum Landsins.
Kapittul 2
Stuðul
§ 7. 1) Landsstýrismaðurin avger eftir tilmæli frá Søvnum Landsins, hvussu árligi stuðulin verður býttur millum útreiðslur í sambandi við umvælingarstuðul og rakstrarstuðul.
§ 8. Stuðulssøkjandi skip skal senda Søvnum Landsins útgreinaða lýsing av umvælingarverkætlanini við tíðarætlan og fíggjarætlan til góðkenningar.
Stk. 2. Stuðulin til umvæling er í mesta lagi 60% av útreiðslunum, sbrt. § 9.
Stk. 3. Stuðulin til rakstur er í mesta lagi 40% av útreiðslunum, sum sambært seinast grannskoðaða roknskapi varð nýttur til árligt viðlíkahald og annað, sbrt. § 10.
Umvælingarstuðul
§ 9. Skip, sum hevur átekning sum mentanarsøguligt skip, kann søkja um stuðul til umvælingarverkætlan, harundir:
1) Skrokkumvælingar, kalfatring, útskifting av plankum, kjøli, barlast, bondum, knøum, róðri og líknandi.
2) Dekk, stúttur, bjálkar, karmar, kappar, lúkur, lúnning, garnering, ruff og dekshús.
3) At afturføra dokumenteraða innrætting, hús og stýrhús, salong, messu og maskinrúm.
4) Mastur, rundholt, riggning, besløg og segl.
5) Høvuðsmotorur ella ljósmotorur, endurnýggjan av varðveitingarverdum ella originalum motori og skrúvu.
Stk. 2. Stuðul kann ikki veitast til umvælingarverkætlan, sum hevur við sær nútímansgerð av upprunaligari ella varðveittari innrætting.
Rakstrarstuðul
§ 10. 1) Skip, sum hevur átekning sum mentanarsøguligt skip, kann søkja um stuðul til árligt viðlíkahald og annað, t.e. rakstrarkostnað fyri at halda skipið siglandi, harundir:
1) Uppháling, so sum botnviðgerð, aksultrekk, máling, zink o.a.
2) Umvælingar sbrt. § 9, stk. 1, sum antikvariski myndugleikin metir eru bráðfeingis og frammanundan hevur góðkent.
3) Reingerð og máling omandekks.
4) Motorrúm, so sum eykalutir, olja, filtur, feitt, reingerð og máling.
5) Aksultrekk.
6) Sýn av kravdari trygdarútgerð, so sum bjargingarbátar, medisinkista, vestar, neyðbluss og rakettir.
7) Eftirlit av radioútgerð, alarmum, oljufýring og øðrum.
8) Olja og landstreymur við bryggju um veturin.
9) Tryggingargjøld, so sum skrokktrygging og hjálparfólkatrygging.
10) Grannskoðan og bókhald.
Útgjald
§ 11. Stuðulin verður goldin út um Búskaparskipan landsins, sbrt. § 15, stk. 1 í kunngerð um roknskaparverk landsins.
Stk. 2. Søvn Landsins kann almannakunngera, hvør ið hevur fingið stuðul og hvussu nógv.
Treytir, roknskapur, afturgjald o.a.
§ 12. Stuðulsmóttakari skal lata inn roknskap, tá verkætlanin er endað ella í seinasta lagi 1. mars árið eftir játtanarárið. Henda áseting er eisini treyt fyri nýggjari tilsøgn um stuðul.
Stk. 2. Er stuðulsupphæddin 50.000 kr. ella meira, skal roknskapurin sum meginregla vera grannskoðaður. Søvn Landsins kann tó altíð krevja ein roknskap grannskoðaðan.
Stk. 3. Stuðulsumsøkjari skal upplýsa um øll viðurskifti, sum kunnu elva til, at stuðulsgrundarlagið verður lækkað.
Stk. 4. Søvn Landsins kann krevja stuðulsgrundarlagið nágreiniligari lýst og krevja innlit í skjøl hesum viðvíkjandi.
Stk. 5. Útgoldin stuðul, ið ikki er nýttur til endamálið, kann krevjast aftur.
Kapittul 3
Kæra, gildiskoma og skiftisreglur
§ 13. Avgerð hjá landsantikvarinum eftir hesi kunngerð kann kærast til landsstýrismannin.
Stk. 2. Kærufreistin er 4 vikur eftir, at viðkomandi hevur móttikið avgerðina.
§ 14. Henda kunngerð kemur í gildi, dagin eftir, at hon er kunngjørd.
§ 15. Átekning, sum er givin áðrenn løgtingslóg um mentanarsøgulig skip fekk gildi tann 2. mars 2013, er galdandi í 7 ár frá tí degi, ið skipið fyrstu ferð søkir um stuðul
Mentamálaráðið, 13. august 2013
Bjørn Kalsø (sign.)
landsstýrismaður
/ Poul Geert Hansen (sign.)
1) Broytt við kunngerð nr. 124 frá 6. desember 2016.


text:
Cafeir og barrir umborð
Umborð á Norrönu eru tvær caféer/barrir, sum eru á dekk 5 og 8.
Naust
Njót ein heitan kopp av kaffi ella eitt glas av víni í okkara nýggju Naust kafé á dekk 5.
Um dagin kannst tú sita og njóta útsýnið yvir Atlantshavið, lesa eina bók, spæla bingo ella lurta eftirl livandi tónleiki saman við bestu føroysku tónleikarunum.
Naust tekur ímóti 225 vitjandi og kann eisini brúkast til ráðstevnur, fundarhøli og annað fyritøkuvirksemið.
Sky bar
Uttandura, men tó væl í lívd fyri regni og vindi.
Í Sky Bar kunnu tit keypa øl og aðrar góðir drykkir. Hevur tú hug til okkurt leskiligt afturvið, hava vit eisini køkur, hotdogs og annað.
Av tí at barrin er uttandura, kann tað onkuntíð gerast kalt. Hóast vit hava góðar hitalampur, viðmæla vit - serliga um kvøldarnar - at tú letur teg í góð heit klæðir, ætlar tú at sita her leingi. Sky Bar er eisini júst rætta staðið at takað sær av løttum og njóta friðin, sólina ella vakra stjørnuhimmalin yvir Norðuratlantshavið.